hotchpotch/miracl-hf-unified huggingface dataset:
నీలగిరి (బ్లూ మౌంటెన్) ఎక్స్‌ప్రెస్
నీలగిరి ఎక్స్‌ప్రెస్ భారతీయ రైల్వేలు,దక్షిణ రైల్వే మండలం ద్వారా నడుపుతున్న ఎక్స్‌ప్రెస్.ఈ ఎక్స్‌ప్రెస్ ను బ్లూ మౌంటెన్ ఎక్స్‌ప్రెస్ అని కూడా పిలుస్తారు.ఈ రైలు తమిళనాడు రాష్ట్ర రాజధాని చెన్నై నుండి మెట్టుపాలయం వరకు ప్రయాణిస్తుంది.
కోయంబత్తూరు జిల్లాలో గల నీలగిరి కొండల పేరుమీదుగా ఈ రైలుకు నీలగిరి (బ్లూ మౌంటెన్) ఎక్స్‌ప్రెస్ గా పేరు పెట్టారు.నీలగిరి ఎక్స్‌ప్రెస్ (బ్లూ మౌంటైన్ ఎక్స్‌ప్రెస్) మెట్టుపాలయంను రాష్ట్ర రాజధాని చెన్నైతో కోయంబత్తూర్ మీదగా కలుపుతుంది.ఇక్కడ నుండి ప్రముఖ పర్యాటక ప్రాంతాలైన కోటగిరి,మెట్టుపాలయం,కోనూర్ పర్యాటకులను చేర్చడానికి ఇక్కడ నుండి నీలగిరి మౌంటెన్ రైల్వే ఊటీ వరకు ఒక నారో రైలు మార్గంలో ఒక పాసింజర్ రైలును నడుపుతున్నది. దీనినే "నీలగిరి ప్యాసింజర్" అని పిలుస్తారు. ఇది ఆసియాలో ఉన్న ఏకైక రాక్ మరియు పినియన్ రైల్వేగా గుర్తింపు పొందింది.
 నీలగిరి ఎక్స్‌ప్రెస్ కోయంబత్తూరు వద్ద తన ప్రయాణిదిశను మార్చుకుంటుంది.
నీలగిరి ఎక్స్‌ప్రెస్ దక్షిణ రైల్వే మండలం కు చెందింది.
12671/71 నీలగిరి ఎక్స్‌ప్రెస్ మొత్తం 530 కిలోమీటర్ల దూరం అధిగమించడానికి 09గంటల 10నిమిషాలు తీసుకుంటుంది.ఈ రైలు యొక్క సరాసరి వేగం గంటకు 58కిలోమీటర్లు. ఇది గంటకు 55 కి.మీ. / గం. పైన నడుస్తుంది కాబట్టి ఇది ఒక సూపర్‌ఫాస్ట్ రైలు మరియు సర్‌చార్జి దీనికి వర్తిస్తుంది.
12671/71 నీలగిరి ఎక్స్‌ప్రెస్ లో 1మొదటి తరగతి ఎ.సి భోగి,2 రెండవ తరగతి ఎ.సి భోగీలు,6 మూడవ తరగతి ఎ.సి భోగీలు,10 స్లీపర్ క్లాస్ భోగీలు,3జనరల్ భోగీలు లతో కలిపి మొత్తం 24 భోగీలుంటాయి.
నీలగిరి ఎక్స్‌ప్రెస్ కు రాయపురం లోకోషెడ్ ఆధారిత WAP-7/ఈ రోడ్ లోకోషేడ్ ఆధారిత WAP-4 లోకోమొటివ్లను ఉపయోగిస్తున్నారు.
జగిత్యాల కోట
జగిత్యాల కోట తెలంగాణ రాష్ట్రం, జగిత్యాల గ్రామంలో ఉన్న కోట. క్రీ.శ 1747లో 20 ఎకరాల స్థలంలో నిజాం కాలంఓ ఫ్రెంచి ఇంజినీర్ల పర్యవేక్షణలో ఈ కోట నిర్మించబడింది.
జగ్గదేవుడి పేరిట ఏర్పాటైన జగిత్యాల గ్రామం వందల ఏళ్లనుంచీ పరిపాలనా కేంద్రంగా ఉంది. ఎలగందల్ కోట పాలకులైన ముబారి జుల్‌ముల్క్‌ జాఫరుద్దౌలా, మీర్జా ఇబ్రహీంఖాన్‌ లు ఈ జగిత్యాల కోటను నిర్మించారు. నక్షత్రాకారంలో కట్టబడిన కోటకు అన్నివైపులా పెద్ద అఘాతాలను ఏర్పాటుచేసి, శత్రువులు కోటపై దాడి చేస్తే అడ్డుకునేందుకు దాదాపు 90ఫిరంగులను అమర్చారు. శత్రువులు రాకుండా నిర్మించిన ఈ కోటలో లోతైన అఘాతాలు, సైనికులకోసం ప్రత్యేక గదులు, ఫిరంగులు, ఆయుధాల నిల్వకు చీకటి గది, తాగునీటి కోసం నిర్మించిన బావి మరియు సొరంగం ఉన్నాయి. కోట చుట్టూ ఉన్న అఘాతాల్లో మరియు కోటలోని కోనేరులో ఎప్పటికి నీరు ఉంటుంది.
కోటలోని ఫిరంగులపై ఉర్దూ భాష మహ్మద్ ఖాసిం పేరు రాసి ఉంది. 1930 వరకు జగిత్యాల రెవెన్యూ కార్యాలయాలు ఈ కోటలోనే ఉండేవి.
రాళ్ళబండి సుబ్బారావు ప్రభుత్వ పురావస్తు ప్రదర్శనశాల, రాజమహేంద్రవరం
రాజమహేంద్రవరం చారిత్రకంగా ఎంతో ప్రసిద్ది చెంది ఉన్నది. దీని సమీప ప్రాంతాల ద్వారా అశేషమైన చారిత్రక వస్తు సంపద పోగుపడింది. దీని బద్రపరచాలనే మంచి సంకల్పంతో పలువురు ప్రముఖులు కృషి చేసారు. వారి కృషి వలన నగరంలో గోదావరి తీరంలో పురావస్తు ప్రదర్శన శాల ఏర్పాటు జరిగింది.
ప్రాచీన శిల్పాలు, శాసనాలు, రాగిరేకులు, ఇతర చారిత్రక గ్రంథాలను సేకరించి ప్రామాణికంగా ఆంధ్రదేశ చరిత్రను రాయాలనే ఉద్దేశంతో ఆంధ్రా హిస్టారికల్ సొసైటీ ఏర్పాటైంది. అప్పటి వరకు సేకరించిన చారిత్రక శిల్పాలు, శాసనాలను 1956లో ఒక ప్రదర్శనశాలగా తీర్చిదిద్దింది. రాష్ట్రపురావస్తు ప్రదర్శనశాలలశాఖ ఆప్రదర్శనశాలను స్వాధీనం చేసుకొని 1967లో శ్రీరాళ్ళబండి సుబ్బారావు ప్రభుత్వ పురావస్తు ప్రదర్శనశాలగా మార్చింది.
చరిత్ర పూర్వయుగం నుంచి మధ్య యుగం వరకూ వాడిన వివిధ పనిముట్లు రాతియుగాల కాలం నాటి గొడ్డళ్లు, చారిత్రిక యుగం నాటి రాతి పాత్రలు, మట్టి పాత్రలు, ఇటుకలు, ఇనుపయుగం నాటి పురాతన వస్తువులు కత్తులు, కటారులు, రాజులకాలం నాటి నాణాలు , ఇక్ష్వాకు, తూర్పు, చాళుక్య రాజులు వ్రాయించిన రాగిరేకు శాసనాలు, కొయ్యబొమ్మలు, రాతి శిల్పాలు, కంచు విగ్రహాలు, బీదరీ పాత్రలు, 11వ శతాబ్దంలో రాజోలు మండలంలోని తాటిపాకలో లభ్యమైన వర్దమాన మహావీరుడి విగ్రహం, ధవళేశ్వరం, వేమగిరి మధ్య త్రవ్వకాలలో లభ్యమైన శైవ పానవట్టం ఒక అద్భుతం అని చెప్పాలి, పాన పట్టం పై ఉన్న శివుడికి అభిషేకం చేస్తే, అభిషేకం చేరిన నీరు లేదా పాలు నందినోట్లో నుంచి బయటకు వస్తాయి.  అలాగే వరంగల్‌ జిల్లా రామప్ప దేవాలయం నుంచి సేకరించిన నీటిపై తేలియాడే కాకతీయుల కాలంనాటి ఇటుక, సందర్శకులకు ఆశ్చర్యం కలుగచేస్తాయి, ఇక తూర్పు చాళుక్య రాజైన శ్రీ రాజరాజ నరేంద్రుని పేరుతో శ్రీరాజరాజ అని ముద్రించిన బంగారు నాణెం, 1975లో గోదావరి వరదలలో కొట్టుకుని వచ్చిన గిరిజన దేవత కొయ్య బొమ్మ, అలాగే మధ్యయుగానికి చెందిన స్కంధ మూర్తి, విష్ణు, శ్రీదేవి, భూదేవి, హనుమాన్‌, తార, విగ్రహాలు, గోల్కొండ  నవాబులు కుతుబ్‌ షాహీల ఆయుధాలు, 3వశతాబ్దం నాటి సున్నపురాతితో చేసిన బుద్ధుని విగ్రహం, రాజమండ్రి చంద్రిక థియేటర్‌ తవ్వకాలలో లభ్యమైన పెద్ద నంది బొమ్మ తాటిపాకలో లభ్యమైన జైన తీర్ధంకరుడైన వర్ధమానమహావీరుడు, వేణుగోపాల .కుమార స్వామి, సూర్య, భైరవ, గణేశ, నంది.మకర తోరణం, ద్వారపాలక, ఆంజనేయ, శ్రీదేవి, పార్వతి శిల్పాలు గోదావరి అదనపు ఆకర్షణగా నిలుస్తాయి ఈ ప్రదర్శన శాలలో ఉన్న పురాతన వస్తువులను చుస్తే వాటిని సేకరించడానికి రాళ్ళబండి సుబ్బారావు గారు పడిన శ్రమ మనల్ని ఆశ్చర్యానికి గురిచేస్తుంది.
ఆయన కృషిని గుర్తించిన ప్రభుత్వం శ్రీ రాళ్లబండి సుబ్బారావు గారి పేరుమీదనే 1967 వ సంవత్సరంలో శ్రీ రాళ్లబండి సుబ్బారావు ప్రభుత్వ పురావస్తు ప్రదర్శనశాల, రాజమండ్రిగా ఆ మ్యూజియం కి నామకరణం చేయడం జరిగింది
అంటిమోని పెంటాక్లోరైడ్
అంటిమోని పెంటాక్లోరైడ్ ఒక అకర్బన రసాయనిక సమ్మేళన పదార్థం.ఈ సంయోగ పదార్థం రసాయనిక ఫార్ములా SbCl.ఇది నిజానికి రంగులేని నూనెవంటి ద్రవ పదార్థం.కాని ఇందులో కొన్ని మలినాలు చేరడం లేదా ఉత్త్పత్తి సమయంలో మలినాలు ఉండిపోవడం వలన పసుపు రంగులో కూడా వుండునుఈ సంయోగ పదార్థండ్రోక్లోరిక్ ఆమ్లంగా జలవిష్లేషణ పొందు గుణాన్ని కల్గివున్నది.అందువలన అదిక క్షయికరణ గుణాన్ని కల్గి,ఫ్లోరినేటు కాని ప్లాస్టికులను కర్బనీకరణ కావించు స్వభావం వుంది.
కరిగించిన అంటిమొని ట్రైక్లోరైడ్ లోకిక్లోరిన్ వాయువును పంపడం ద్వారా అంటిమోని పెంటాక్లోరైడ్ ను తయారు చేస్తారు.
త్రికోణ ద్వి పిరమీడ్ ఆకృతిలో అణువు ఏర్పడి వుండును.
రంగులేని లేదా ఎరుపు-పసుపు మిళిట వర్ణపు నూనెవంటి ద్రవం.అణుభారం:299.01 మోల్.ఘాటైన వాసన కల్గి వున్నది.
20°Cవద్ద అంటిమోని పెంటాక్లోరైడ్ సాంద్రత 2.336 గ్రాం/సెం.మీ.అలాగే 25°Cవద్ద 2.36 గ్రాం/సెం.మీ.
అంటిమోని పెంటాక్లోరైడ్ ద్రవీభవన స్థానం 2.8 °C
అంటిమోని పెంటాక్లోరైడ్ బాష్పీభవన స్థానం 140°C కాని 106 డిగ్రీలవద్దనుండి వియోగం చెందటం మొదలగును.
నీటితో రసాయన చర్య జరుపును.అంటిమోని పెంటాక్లోరైడ్ ,అల్కహాల్,హైడ్రోక్లోరిక్ ఆమ్లం,టార్టారిక్ ఆమ్లం,క్లోరోఫారం(CHCl),కార్బన్ డైసల్ఫైడ్(CS2), కార్బన్ టెట్రాక్లోరైడ్ వంటి వాటిలో కరుగుతుంది.పొటాషియం ఫ్లోరఈ మరియు ద్రవ సల్ఫరు డయాక్సైడ్ లో కరుగును.
అంటిమోని పెంటాక్లోరైడ్ రసాయన పదార్థం రసాయన విష్లేషణకు గురై హైడ్రోక్లోరిక్ ఆమ్లం మరియు అంటిమోని ఆక్సి క్లోరైడ్ గా వియోగం చెందును.ఈ రసాయన చర్యను అధిక మొత్తం క్లోరిన్ గ్యాసు సమక్షంలో కావించెదరు.
అంటిమోని పెంటాక్లోరైడ్ ను సేంద్రియ పదార్థాల క్లోరినేసనుకు మరియు పాలిమెరిసెసన్ క్యాటలిస్టుగా ఉపయోగిస్తారు.
అంటిమోని పెంటాక్లోరైడ్‌కు ఎక్కువ క్షయికరణ గుణం వున్నందున,ఈ సంయోగపదార్థాన్ని వేడీ,తేమ లేని ప్రదేశంలో భద్రపరచాలి.అంటిమోని పెంటాక్లోరైడ్ క్లోరినేసన్ కారిణీ కావడం వలన ఇది తేమతో కలిసినపుడు హైడ్రోజన్ క్లోరైడ్ వాయువును విడుదల చేయును.ఇలా వెలువడిన వాయువు స్టెయిన్‌లెస్ పనిముట్లను కూదా క్షయింపచేయును.అంతేకాదు ప్లాస్టి సిరెంజి,సెప్ట వంటీ వాటిని కూడా కర్బనీకరన కావించును.
రీటా భాదురి
రీటా భాదురి (బెంగాలీ:রীতা ভাদুড়ি}}, హిందీ: रीटा भादुड़ी) ఒక భారతీయ చలనచిత్ర మరియు టెలివిజన్ నటి. ఈమె 1970 - 90 లలో పలు బాలీవుడ్ సినిమాలలో సహాయనటిగా తన నటప్రస్థానాన్ని ప్రారంభించింది. ఈమె "సావన్ కో ఆనే దో" (1979), "రాజా" (1995) వంటి సినిమాల ద్వారా ప్రసిద్ధి చెందింది. ఈ సినిమాలలో ఉత్తమ సహాయనటిగా ఫిల్మ్‌ఫేర్ అవార్డుకు ఈమె పేరు ప్రతిపాదించబడింది. 1975లో హిట్టయిన హిందీ సినిమా జూలీలో ఈమె జూలీ స్నేహితురాలిగా నటించింది. ఈ సినిమాలో "యే రాతే నయీ పురానీ" అనే పాట ఈమెపై చిత్రీకరించబడింది.
ఈమె 1973లో పూణేలోని ఫిల్మ్‌ అండ్ టెలివిజన్ ఇన్‌స్టిట్యూట్ ఆఫ్ ఇండియా(FTII)లో శిక్షణ పొందింది. ఈమెతో పాటుగ శిక్షణ పొందినవారిలో జరీనా వహాబ్ కూడా ఉంది. ఈమె "నిమ్కి ముఖియా" సీరియల్‌లో అవ్వ వేషం వేసింది. ఈమె తన 62వ యేట ముంబయిలో మూత్రపిండాల వ్యాధికి ఒక ప్రైవేటు ఆసుపత్రిలో చికిత్స పొందుతూ మరణించింది.
రీటా భాదురికి గుజరాతీ భాషతో సంబంధం లేక పోయినా ఈమె గుజరాతీ చలనచిత్ర పరిశ్రమలో విజయవంతమైన నటిగా రాణించింది.
ఈమె 71 సినిమాలలో నటించింది.
ఆబోతుల వెంకటరావు
ఆబోతుల వెంకటరావు విజయనగరం జిల్లా జమ్మునారాయణపురం గ్రామానికి చెందిన జవాన్. అతను ఆత్మాహుతి ముష్కర మూకల్ని మట్టుబెట్టి భారత ప్రభుత్వ ‘శౌర్యచక్ర’ పురస్కారం అందుకోగలిగాడు. 
అతను విజయనగరం వద్ద జమ్మునారాయణపురం గ్రామానికి చెందినవాడు. ఇంటర్‌ మీడియట్‌ వరకూ చదివాడు. చిన్నప్పటి నుంచి సైన్యంలో చేరాలన్న ఆసక్తి వల్ల సాధన చేసేడు. ఇంటర్‌మీడియట్‌ పూర్తయిన సమయంలో తొలిసారిగా ఏలూరులో నిర్వహించిన ఆర్మీ ఉద్యోగాల ఎంపికలో డాక్యుమెంటేషన్‌లో నెగ్గలేకపోయాడు. ఆ తర్వాత 2009లో విజయనగరం విజ్జీ స్టేడియంలో నిర్వహించిన ఎంపికల్లో ఎంపికయ్యాడు. ప్రస్తుతం ప్రత్యేక విధుల్లో భాగంగా అతనిని యూఎన్‌ఓలో సభ్యత్వం పొందిన ఆఫ్రికాలోని సౌత్‌ సూడాన్‌కి పంపించారు. ప్రస్తుతం అక్కడ శాంతిభద్రతల పరిరక్షణ విధులు నిర్వరిస్తున్నాడు. 2013లో శ్యామలని వివాహం చేసుకున్నాడు.  మూడున్నరేళ్ల హరిణి, నాలుగునెలల ఈషా అతని సంతానం.
2016 అక్టోబర్‌ 6వ తేదీన అతను జమ్మూకశ్మీర్‌లోని అంతర్జాతీయ నియంత్రణ రేఖలో విధులు నిర్వరిస్తున్నాడు. తానున్న 8 మద్రాస్‌ జనరల్‌ రెజిమెంట్‌ ముందు అలజడి జరిగింది. అతనిలో ఏదో జరుగుతోంది అనే అనుమానం మొదలయింది. వెంటనే శత్రువులు చొరబడ్డారు. ఆత్మాహుతి దళానికి చెందిన ముగ్గురు మిలిటెంట్లు తచ్చాడుతున్నారు. వారు ఆర్మీ రెజిమెంట్‌పై దాడికి ప్రయత్నిస్తున్నారు. వెంటనే సమయం లేనందున అప్రమత్తం కావాలని అతను సైన్యానికి సూచనలు ఇచ్చాడు. ఇది గమనించిన తీవ్రవాదులు కాల్పులు ప్రారంభించారు. క్యాంప్‌లోకి చొరబడి ఆత్మాహుతి చేసుకోవాలన్నది వారి పన్నాగం. అదే జరిగితే పది నిమిషాల్లో మొత్తం బూడిదయ్యేది. సుమారు 350 మంది సైనికులు బలయ్యేవారు. గతంలో కమాండ్‌ కంట్రోల్‌ కోర్సులో పొందిన శిక్షణ అతనికి ఎంతో ఉపయోగపడింది. ఏకే 47తో పాయింట్‌ వ్యూలో ఒకే షాట్‌లో ఇద్దరు మిలిటెంట్లను హతమార్చాడు. ఆ వెంటనే మూడో తీవ్రవాదిని కూడా మట్టుబెట్టాడు. డ్యూటీ పోస్టులో ఉన్న ఏ ఒక్కరికీ చిన్న గాయం కూడా కాకుండా కాపాడాడు. 
అతను చేసిన ఈ సాహసానికి గుర్తింపుగా అతనికి రాష్ట్రపతి కోవింద్‌ నుంచి శౌర్య పురస్కారం లభించింది. 60 ఏళ్లలో వారి రెజిమెంట్‌కు వచ్చిన తొలి శౌర్య అవార్డు కావడం విశేషం.
రాజాపేట కోట
రాజాపేట కోట తెలంగాణ రాష్ట్రం, యాదాద్రి - భువనగిరి జిల్లా, రాజాపేట గ్రామంలో ఉన్న కోట. 1775లో ఈ ప్రాంతాన్ని పరిపాలించిన రాజరాయన్న రాజు ఈ కోటను నిర్మించడమేకాకుండా రాజాపేట గ్రామాన్ని కూడా ఏర్పాటుచేశాడు.
యాదగిరిగుట్టకు 20 కిలోమీటర్ల దూరంలో ఉన్న ఈ ప్రాంతానికి 250 సంవత్సరాల చరిత్ర ఉంది. తెలంగాణలో అత్యధిక ఆదాయము వచ్చే ఈ సంస్థానాల్లో ఒకటిగా పేరు పొందిన ఈ కోటను 1775లో రాజరాయన్న అనే రాజు నిర్మించాడు. ఆ కాలంలో ఇక్కడ నుండి సుమారు 50వేల నుండి ఒక లక్ష రూపాయల వరకు ఆదాయం వచ్చేది.
కోట చుట్టూ 18 అడుగుల ఎత్తుతో రాతి గోడను కట్టించి, కోట లోపలి నుంచి బయటకు సొరంగ మార్గాలు తవ్వించాడు. కోట లోపల రాణుల అంతఃపురాలు, అతి సుందర భవనాలు, స్నానవాటికలు నిర్మించడమేకాకుండా కోట గోడల ముందు పెద్ద అఘాతంలో నీటిని ఏర్పాటుచేసి అందులో మొసళ్లను పెంచేవారు. కోట ముఖద్వారానికి 32 అడుగుల ఎత్తయిన తలుపులు అమర్చడంతోపాటూ మొదటి ముఖద్వారం నుంచి మూడో ముఖద్వారం వరకు సుదీర్ఘమైన రాచమార్గంను ఏర్పాటుచేశారు. రెండున్నర శతాబ్ధాల క్రితం నిర్మించిన రాజు నివాసం, అంతఃపురం, అతిథి స్నానవాటిక, అద్దాలమేడ, మంత్రులు, సేనాపతుల ఆవాసాలు, ఎత్తైన బురుజులు, గిరిగిరిమాల్, సరస్సు, కారాగారం మరియు సైనికుల శిక్షణ స్థలం వంటి నిర్మాణాలు కనిసిస్తాయి.
కోటలోని శిల్పకళ పాలకుల కళాతృష్ణను తెలియజేస్తుంది. దర్వాజలు, బాల్కానీలు, బురుజులను అందంగా నిర్మించడంతోపాటూ అద్దాల మేడపైకి చేరుకునేందుకు చార్మినార్ లాగా మెట్లు కూడా ఏర్పాటుచేశారు. భవనంలోని గదుల్లో చెక్కిన శిల్పాలు, సింహాసనాలను పోలిన కుర్చీలు కన్పిస్తాయి.
తెలంగాణ రాష్ట్రం వచ్చిన తరువాత తొలిసారిగా రాజాకోటలో గణతంత్ర దినోత్సవ వేడుకలు నిర్వహించడం జరిగింది. తెలంగాణవ్యాప్తంగా ఉన్న చారిత్రాత్మక పురాతన కట్టడాలను వెలుగులోకి తేవాలన్న ముఖ్యమంత్రి కల్వకుంట్ల చంద్రశేఖరరావు స్ఫూర్తిమేరకు రాజాకోటపై జెండా ఎగురవేయబడింది.
మంగళూరు మెయిల్
12601 మంగళూరు మెయిల్ (దీనినే 12602 చెన్నై మెయిల్) అని పిలిచే  మంగళూరు మెయిల్ తమిళనాడు రాష్ట్ర రాజధాని చెన్నై లో గల చెన్నై సెంట్రల్ రైల్వే స్టేషను నుండి కర్ణాటక రాష్ట్రంలో గల ప్రముఖ రేవు పట్టణం అయిన మంగళూరు ల మద్య నడిచే ఒక రోజువారి సూపర్ ఫాస్ట్ /మెయిల్.
మంగళూరు మెయిల్ ను చెన్నై సెంట్రల్ రైల్వే స్టేషను -మంగళూరు మద్య నడిచే రైలుసర్వీసుగా 1944లో మలబార్ ఎక్స్‌ప్రెస్  అనే పేరుతో ప్రారంభించారు.1955లో ఈ రైలు పేరును మలబార్ ఎక్స్‌ప్రెస్ నుండి మంగళూరు ఎక్స్‌ప్రెస్  గా మర్చారు.తరువాత ఈ రైలు పేరును  మంగళూర -చెన్నై మెయిల్ గా మార్చబడింది.కేరళ రాష్ట్రంలో మొదటిగా విద్యుత్తు ఇంజన్ తో నడుబడిన రైలు మంగళూరు మెయిల్  .
మంగళూరు మెయిల్ ప్రతి రోజు రాత్రి 08గంటల 20నిమిషాలకు చెన్నై సెంట్రల్ రైల్వే స్టేషను లో బయలుదేరి ఉత్తర తమిళనాడు,ఉత్తర కేరళ,దక్షిణ కర్ణాటక రాష్ట్రాల గుండా ప్రయాణిస్తూ ఆయా రాష్ట్రాల్లో ముఖ్య ప్రాంతాలైన అరక్కోణం,కాట్పాడి,జొలార్పెట్టై జంక్షన్,పాలక్కాడ్,షోరనూర్,కోళికోడ్,మహె,కన్నూర్,కాసరగోడ్ ల మీదుగా ప్రయాణిస్తూ మరుసటి రోజు మధ్యాహ్నం 12 గంటల 25 నిమిషాలకు 
మంగుళూరు జంక్షన్ రైల్వే స్టేషను చేరుకుంటుంది.
చెన్నై సెంట్రల్ రైల్వే స్టేషను -మంగళూరు మద్య గల రైలుమార్గం పూర్తిస్థాయిలో విద్యూతీకరింపబడడం వల్ల మంగళూరు మెయిల్ కు ఈరోడ్ లేదా రాయపురం లోకోషెడ్ ఆధారిత WAP4/WAP7 లోకోమోటివ్లను ఉపయోగిస్తున్నారు.
మంగళూరు మెయిల్ రెండవ తరగతి ఎ.సి భోగి ఒకటి,మూడవ తరగతి ఎ.సి భోగీలు 4,11 స్లీపర్ క్లాస్ భోగీలు,5 స్లీపర్ క్లాస్ భోగీల తో కలిపి మొత్తం 23 భోగీలుంటాయి.
అంబర్‌పేట మండలం (హైదరాబాదు జిల్లా)
అంబర్‌పేటమండలం, తెలంగాణ రాష్టం, హైదరాబాద్ జిల్లాకు చెందిన మండలం.
రాష్ట్ర రాజధాని హైదరాబాదు మహానగర పాలక సంస్థ పరిధిలో ఉంది. ఒక ప్రాంతం. ఉస్మానియా విశ్వవిద్యాలయంకు అతి సమీపంలో ఉన్న ఈ ప్రాంతం ఉప్పల్ నుండి కోఠీకి వెళ్ళేదారిలో రామంతపూర్ తరువాత ఉంటుంది.ఇది హైదరాబాద్ రెవెన్యూ డివిజను పరిధిలో ఉంది.
అంబర్, పేట అనే రెండు పదాల కలయికతో అంబర్‌పేట ఏర్పడింది. అంబెర్గీస్ అనేది పర్షియన్ భాష కాగా, పేట అనే పదానికి ఉర్దూ భాషలో ప్రాంతం అని అర్థం. అంబర్‌పేట అనగా అంబెర్గీస్ యొక్క భూమి. హైదరాబాద్ స్టేట్ చివరి నిజాం మీర్ ఉస్మాన్ అలీ ఖాన్ చే 1908లో నిర్మించబడి భారతదేశ ఉపఖండంలో అత్యంత పురాతనమైన విశ్వవిద్యాలయంగా పేరుపొందిన ఉస్మానియా విశ్వవిద్యాలయం అంబర్‌పేట పరిధిలోనే ఉండేది. ఇది పడమరన కాచిగూడ నుండి తూర్పున రామంతపూర్ వరకు మరియు ఉత్తరాన విద్యానగర్ నుండి దక్షిణంన ఆజాద్ నగర్ వరకు వ్యాపించి ఉంది.
మొఘల్ చక్రవర్తి ఔరంగజేబు సలహాదారుడైన ప్రసిద్ధ సుఫీ సన్యాసి అంబర్ బాబా పేరుమీదుగా ఈ ప్రాంతానికి అంబర్‌పేట అనే పేరు పెట్టడం జరిగింది. మూసీ నది ఉత్తరభాగంలో ఉన్న ఈ ప్రాంతంలో 18వ శతాబ్దంలో వ్యవసాయ సంఘం స్థాపించబడింది. ఇక్కడ అంబర్ బాబా దర్గా నిర్మించబడి, ప్రతి సంవత్సరం ఇక్కడ ఉర్సు ఉత్సవాలు ఘనంగా నిర్వహించబడుతాయి. కుతుబ్ షాహీ ఎరాకు చెందిన అనేక మసీదులు వరంగల్లుకు వెళ్ళే ప్రధాన రహదారికి దగ్గరలోనే ఉన్నాయి. నగరంలో రెండో అతిపెద్ద మసీదు అయిన కుతుబ్ షాహి మసీదు (బడే మసీదు) ఇక్కడనే ఉంది.
బంజరు భూమిగా ఉన్న ఈ ప్రాంతానికి సూఫీ సెయింట్ అంబర్ బాబా వచ్చిన తరువాత దట్టమైన అరణ్యంతో పండ్ల పెంపక క్షేత్రంగా మారిందని ఇక్కడి ప్రజలు విశ్వసిస్తుంటారు. ఒకప్పుడు ఉపపట్టణంగా ఉన్న ఈ ప్రాంతం ఒక్కసారిగా వాణిజ్య మరియు విద్యాసంస్థలకు ప్రధాన కేంద్రంగా మారింది.
హైదరాబాద్ - వరంగల్లు రాష్ట్ర రహదారి అంబర్‌పేట నుండే వెలుతుంది. ఇక్కడికి కి.మీ. దూరంలో కాచిగూడ రైల్వేస్టేషను ఉంది. తెలంగాణ రాష్ట్ర రోడ్డు రవాణా సంస్థ అంబర్‌పేట నుండి నగరంలోని వివిధ ప్రాంతాలకు 107, 71, 115 మరియు 113 నంబరు గల బస్సులను నడుపుతుంది.
అంబర్‌పేటలో ట్రాఫిక్ సమస్యలు తగ్గించేందుకు 1.415 కిలోమీటర్లు నాలుగు వరుసల ఫ్లైఓవర్, దానికిరువైపులా రెండు సర్వీస్ రోడ్ల నిర్మాణానికి కేంద్రప్రభుత్వం అనుమతినిచ్చింది. గోల్నాకలోని సేలం బైబిల్ చర్చి వద్ద ప్రారంభమయ్యే ప్లైఓవర్ అంబర్‌పేట మార్కెట్ వద్దనున్న ముకరం హోటల్ వద్ద ముగుస్తుంది.
అమ్మోనియం థయోసైనేట్
అమ్మోనియం థయోసైనేట్ అనేది ఒక అకర్బన సమ్మేళనం. దీని రసాయనిక ఫార్ములా NHSCN. ఇది అమ్మోనియం కేటయాన్ మరియు థయో సైనేట్ అయానల సంయోగం వలన ఏర్పడిన లవణం
కార్బన్ డైసల్ఫైడ్‌ను సజల అమ్మోనియాతో రసాయనిక చర్య జరపడం వలన అమ్మోనియం థయోసైనేట్ ఉత్పత్తి అగును.కార్బన్ డైసల్ఫైడ్‌ను సజల అమ్మోనియాతో రసాయనిక చర్య జరపడం వలన మొదట అమ్మోనియం డైథైయో కార్బోనేట్ అనే మధ్యస్థ రసాయన పదార్థం ఏర్పడును.ఇలా ఏర్పడిన అమ్మోనియం డైథైయో కార్బోనేట్ ను వేడి చెసిన అది అమ్మోనియం థయోసైనేట్ మరియు హైడ్రోజన్ సల్ఫైడ్ గా వియోగం చెందును.
రంగులేని, తేమను ఆకర్షించే గుణమున్న స్పటిక లక్షణాలున్న ఘనపదార్థం. మోలారు అణూభారం 76.122 గ్రాములు/మోల్.
అమ్మోనియం థయోసైనేట్ యొక్క సాంద్రత 1.305 గ్రాములు/సెం.మీ
అమ్మోనియం థయోసైనేట్ సంయోగ పదార్థం యొక్క ద్రవీభవన స్థానం 149.5 °C (301.1 °F; 422.6 K)
అమ్మోనియం థయోసైనేట్ బాష్పీభవన ఉష్ణోగ్రత లేదా స్థానం 170 °C (338 °F; 443 K), ఈ ఉష్ణోగ్రత వద్ద ఈ రసాయన సంయోగ పదార్థం వియోగం చెందును.
నీటిలో కొంతమేరకు కరుగును.100 మి.లీ నీటిలో128 గ్రాములు కరుగును.అలాగే ద్రవ అమ్మోనియా, ఆల్కహాలు, మరియు ఎసిటోన్^లలో కరుగును.
అమ్మోనియం థయోసైనేట్ గాలిలో స్థిరంగావుంటుంది.కాని వేడి చేసినపుడు థయో యూరియాగా ఇసోమెసన్ చెందును.
ఆంటిమోని పెంటాఫ్లోరైడ్
ఆంటిమోని పెంటాఫ్లోరైడ్ ఒక అకర్బన రసాయన సమ్మేళనపదార్థం.ఆంటిమోని పెంటాఫ్లోరైడ్ రసాయన ఫార్ములా SbF.అనగా ఒక పరమాణువు ఆంటిమోనితో 5పరమాణువుల ఫ్లోరిన్ రసాయన బంధం ఏర్పరఛ్హడం వలన ఒక అణువు ఆంటిమోని పెంటాఫ్లోరైడ్ ఏర్పడినది.రంగులేని చిక్కనైన ఆంటిమోని పెంటాఫ్లోరైడ్ ద్రవం ఒక ముఖ్యమైన లెవిస్ ఆమ్లం(lewis acid).విశిష్టమైన లెవిస్ అమ్లమే కాదు ఇంచు మించు అన్ని రసాయన సంయోగపదార్థాలతో రసాయన చర్య జరుపగలదు.
ఆంటిమోని పెంటాక్లోరైడ్ రసాయన సంయోగ పదార్థాన్ని హైడ్రోజన్ ఫ్లోరైడ్ తో రసాయన చర్య జరిపించడం వలన ఉత్పత్తి చెయ్యవచ్చును. 
ఆంటిమోని ట్రై ఫ్లోరడ్ మరియు ఫ్లోరిన్ మధ్య రసాయన చర్య జరిపించడం ద్వారా కూడా ఆంటిమోని పెంటాఫ్లోరైడ్ ను తయారు చేయవచ్చును.
రంగులేని ఆర్ద్రతాకర్షకత కలిగిన నూనెవంటి చిక్కని ద్రవం.ఆంటిమోని పెంటాఫ్లోరైడ్ యొక్క్ ఆణూభారం/మోలారు బరువు 216.74 గ్రాములు/మోల్.ఇది ఘాతైన వాసన కల్గిన సమ్మేళన పదార్థం.
ఆంటిమోని పెంటాఫ్లోరైడ్ యొక్కసాంద్రత 2.99 గ్రాములు/సెం.మీ
ఆంటిమోని పెంటాఫ్లోరైడ్ సమ్మేళనం ద్రవీభవన స్థానం 8.3°C.
ఆంటిమోని పెంటాఫ్లోరైడ్ సమ్మేళనం బాష్పీభవన/మరుగు స్థానం 149.5 °C
నీటితో రసాయన చర్య జరుపును.
చాలా రసాయన సమ్మేళనాలతో తీవ్రంగా రసయన చర్య జరుపును,తరచుగా ప్రమాద భరితమైన ఫ్లోరిన్ వాయువును విడుదల చేయును.కాళకు చర్మానికి నష్టాన్ని కల్గించును.
తంగేడువనం (166 మంది కవుల కవిత్వం)
తంగేడువనం పుస్తకం తెలంగాణ రాష్ట్ర భాషా సాంస్కృతిక శాఖ ద్వారా ప్రచురించబడిన పుస్తకం. 2015 బతుకమ్మ పండుగ సందర్భంగా కేవలం తంగేడు పువ్వు మీద 166 కవితలతో ఈ కవితా సంకలనం వెలువడింది.
ట్యాంక్‌బండ్ దగ్గర జరిగిన 2015 బతుకమ్మ ఉత్సవాల ముగింపు వేడుకల్లో హోంశాఖామంత్రి నాయిని నర్సింహారెడ్డి, పర్యాటక మరియు సాంస్కృతిక శాఖామంత్రి చందూలాల్ అజ్మీరా, ఉపముఖ్యమంత్రి మెహమూద్ అలీ, ఎంపీ కల్వకుంట్ల కవిత, మంత్రి తలసాని శ్రీనివాస్ యాదవ్, డిప్యూటి స్పీకర్ పద్మా దేవేందర్ రెడ్డి, ప్రభుత్వ సలహాదారు కె.వి. రమణాచారి పర్యాటక మరియు సాంస్కృతిక కార్యదర్శి బుర్రా వెంకటేశం, సాంస్కృతిక శాఖ సంచాలకులు మామిడి హరికృష్ణ తదితరులు తంగేడువనం పుస్తకాన్ని ఆవిష్కరించారు.
బతుకమ్మ పండుగని తెలంగాణ ప్రభుత్వం రాష్ట్ర పండుగగా, తంగేడు పూవు ని రాష్ట్ర పుష్పంగా ప్రకటించింది. ఈ నేపధ్యంలో, తంగేడు పువ్వును కవితా వస్తువుగా తీసుకొని భాషా సాంస్కృతిక శాఖ ఒక కవి సమ్మేళనాన్ని నిర్వహించి, కవితల పరిశీలనకోసం ఒక నిపుణుల కమిటీని కూడా ఏర్పాటుచేసింది. అలా ఎంపికచేసిన 166 కవితలతో ఈ "తంగేడు వనం"ను పుస్తకం వెలువడింది.
ఎలెక్ట్రోస్టాటిక్స్
ఎలక్ట్రోస్టాటిక్స్ అనేది భౌతికశాస్త్రమునకు సంబంధించిన ఒక విభాగం, ఇది నిశ్చిలస్థితి వద్ద సంభవించే ఎలక్ట్రిక్ ఛార్జీలను అధ్యయనం చేస్తుంది. బొచ్చుతో రుద్దబడిన ఒక ప్లాస్టిక్ రాడ్ లేదా పట్టుతో రుద్దబడిన ఒక గాజు రాడ్ చిన్న చిన్న కాగితపు ముక్కలను ఆకర్షిస్తున్నట్లయితే అది ఎలక్ట్రిక్ ఛార్జ్ చేయబడిందని చెప్పవచ్చు. ఈ ఛార్జ్ బొచ్చుతో రుద్దబడిన ప్లాస్టిక్ పై నెగటివ్ ఛార్జీగా నిర్వచించబడుతుంది, మరియు సిల్క్ తో రుద్దబడిన గ్లాసుపై పాజిటివ్ ఛార్జీగా నిర్వచించబడుతుంది.
భౌతికశాస్త్రంలో ఎలెక్ట్రోస్టాటిక్స్ అనేది స్థిరమైన లేదా నెమ్మదిగా కదిలే విద్యుత్ ఆవేశాల దృగ్విషయం (అరే భలే ఉందే అని అనిపించే ప్రకృతి విషయం) మరియు లక్షణాలను గురించి వివరిస్తుంది. ఎలక్ట్రోస్టాటిక్స్ ను తెలుగులో విద్యుత్ స్థితిశాస్త్రము అంటారు. ఎలక్ట్రోస్టాటిక్ దృగ్విషయం అనేది విద్యుత్ ఆవేశాలు ఒకదానిపై మరొకటి ప్రభావం చూపు దానిని బట్టి ఉత్పన్నం అవుతుంది. ఈ ఎలక్ట్రోస్టాటిక్ దృగ్విషయం కూలుంబ్ యొక్క నియమములచే (కూలుంబ్ లా) వివరించబడ్డాయి. విద్యుద్విశ్లేషణ ప్రేరిత శక్తులు బలహీనంగా ఉన్నట్టువంటివి కూడా కూలుంబ్ నియమములలో వివరించబడ్డాయి.
'The magnitude of the electrostatic force of attraction or repulsion between two point charges is directly proportional to the product of the magnitudes of charges and inversely proportional to the square of the distance between them.'
The force is along the straight line joining them. If the two charges have the same sign, the electrostatic force between them is repulsive; if they have different signs, the force between them is attractive.
If formula_1 is the distance (in meters) between two charges, then the force (in newtons) between two point charges formula_2 and formula_3 (in coulombs) is:
where ε is the vacuum permittivity, or permittivity of free space:
The SI units of ε are equivalently  As kgm or CNm or F m. Coulomb's constant is:
The use of ε instead of k in expressing Coulomb's Law is related to the fact that the force is inversely proportional to the surface area of a sphere with radius equal to the separation between the two charges.
A single proton has a charge of "e", and the electron has a charge of −"e", where,
These physical constants (ε, k, e) are currently defined so that ε and k are exactly defined, and "e" is a measured quantity.
మగధ ఎక్స్‌ప్రెస్
మగధ ఎక్స్‌ప్రెస్ న్యూ ఢిల్లీ రైల్వేస్టేషన్ ఇస్లాంపూర్ మద్య నడిచే సూపర్ ఫాస్ట్ ఎక్స్‌ప్రెస్.మొదతిగా ఈ రైలును ప్రారంభించినప్పుడు సోన్‌బధ్ర ఎక్స్‌ప్రెస్ అనేపేరుతో పాట్నా,న్యూ ఢిల్లీ రైల్వేస్టేషన్ ల మద్య నడిచేది.విక్రమశీల ఎక్స్‌ప్రెస్ ను ప్రారంభించిన తరువాత ఈ రైలు పేరును మగధ ఎక్స్‌ప్రెస్ గా మార్చారు.ఈ రైలును మొదటగా తూర్పు రైల్వే మండలం ద్వారా నడిపినసప్పటికీ ప్రస్తుతం ఉత్తర మధ్య రైల్వే దీనిని నిర్వహిస్తుంది.
మగధ ఎక్స్‌ప్రెస్ ను 1980వ సంవత్సరంలో న్యూఢిల్లీ రైల్వే స్టేషన్-పాట్నా ల మద్య సోన్‌బధ్ర ఎక్స్‌ప్రెస్ అను పేరుతో ప్రారంభించారు.పాట్నా నుండి భగల్‌పూర్ వరకు విక్రమశీల ఎక్స్‌ప్రెస్ పేరుతో నడిచేది.ఈ రైలు 998కిలో మీటర్ల దూరాన్నీ 15గంటల 5నిమిషాల వ్యవధిలోనే పూర్తిచేసేది.తవాత ఈ రైలు ఆగు స్టేషన్ల సంఖ్య పెరగడం కొత్త సూపర్‌ఫాస్ట్ ఎక్స్‌ప్రెస్ రైళ్ళు,సంపర్క్ క్రాంతి రైళ్ళు ప్రవేశపెట్టడంతో ఈ రైలు ప్రాధాన్యత తగ్గింది.
మగధ ఎక్స్‌ప్రెస్ ను 1980వ సంవత్సరంలో 2391/92 నెంబరుతో న్యూఢిల్లీ రైల్వే స్టేషన్-పాట్నా ల మద్య నడిచేది.అక్కడినుండి భగల్‌పూర్ వరకు 3467/68 నెంబరుతో పేరుతో నడిచేది.ప్రస్తుతం ఈ రైలు 12401/ 12402 నెంబరుతో నడుస్తుంది. 
మగధ ఎక్స్‌ప్రెస్ ప్రతిరోజు సాయంత్రం 04గంటల 10నిమిషాలకు ఇస్లాంపూర్ లో బయలుదేరి పాట్నా,బక్సార్,జామనియ,మొఘల్ సరై,అలహాబాద్,కాన్పూర్,అలీఘర్ ల మీదుగా ప్రయాణిస్తూ మరునాడు ఉదయం 11గంటల 50నిమిషాలకు న్యూఢిల్లీ రైల్వే స్టేషన్ చేరుతుంది.
12401/02 మగధ ఎక్స్‌ప్రెస్ కు ఇస్లాంపూర్ నుండి పాట్నా వరకు సమస్తిపూర్ లోకోషెడ్ ఆధారిత WDM-3A/మొఘల్ సరై లోకోషేడ్ ఆధారిత WDM-3A డీజిల్ లోకోను ఉపయోగిస్తారు.అక్కడి నుండి న్యూఢిల్లీ రైల్వే స్టేషన్ వరకు కాన్పూర్ లోకోషెడ్ ఆధారిత WAP-4 విద్యుత్ లోకోమోటివ్ను ఉపయోగిస్తున్నారు.
12401/02 మగధ ఎక్స్‌ప్రెస్ లో 1మొదటి తరగతి ఎ.సి భోగీ,1 రెండవ తరగతి ఎ.సి భోగీ,4మూడవ తరగతి ఎ.సి భోగీ,10స్లీపర్ క్లాస్ భోగీలు,6జనరల్ భోగీలతో కలిపి మొత్తం 24భోగీలుంటాయి.
ఆటగదరా శివ
ఆటగదరా శివ 2018 లో విడుదలైన తెలుగు సినిమా.కన్నడలో ఘనవిజయం సాదించిన రామ రామరే సినిమా దీనికి మాతృక. ఈ సినిమాలో కన్నడ నటుడు దొడ్డన్న, ఉదయ్‌ శంకర్‌, జబర్దస్త్‌ ఫేం హైపర్‌ ఆదిలు కీలక పాత్రల్లో నటించారు.
జంగయ్య (దొడ్డన్న) తలారీ. ఊళ్లో పశువులకు వైద్యం చేస్తూ ఉండే జంగయ్య, ప్రభుత్వం నుంచి పిలుపు వచ్చినప్పుడు వెళ్లి తలారీ బాధ్యతలు నిర్వహిస్తుంటాడు. అలా ఉరిశిక్ష పడ్డ ఖైదీ గాజులమర్రి బాబ్జీ(ఉదయ్ శంకర్‌)ని ఉరితీసేందుకు రావాల్సిందిగా జంగయ్యకు కబురందుతుంది. జంగయ్య బయలుదేరే సమయానికి బాబ్జీ.. జైల్లో కాపలాదారుడిని గాయపరిచి పారిపోతాడు. బయటకు వచ్చి బాబ్జీ చాలా దూరం పరిగెత్తి పరిగెత్తి చివరకు జీపులో వెళ్తున్న జంగయ్యనే సహాయం చేయమని అడుగుతాడు. కొద్ది దూరం ప్రయాణం తరువాత దిన పత్రికలో ఉరిశిక్ష పడ్డ ఖైదీ పరార్‌ అంటూ  వచ్చిన ప్రకటన చూసిన జంగయ్య బాబ్జీని గుర్తుపడతాడు. అయినా ఏం తెలియనట్టే ప్రయాణం కొనసాగిస్తారు. వారి ప్రయాణం చివరకు ఎలా ముగిసింది..? ఈ ప్రయాణంలో వాళ్లకు ఎదురైన అనుభవాలేంటి..? కలిసిన వ్యక్తులు ఎవరు..? అన్నదే మిగిలిన కథ.
W/O రామ్‌
W/O రామ్‌ 2018 లో విడుదలైన తెలుగు సినిమా.
దీక్ష (మంచు లక్ష్మి), ఆమె భ‌ర్త రామ్ (సామ్రాట్‌) రోడ్డు మీద ప‌డి ఉంటారు. దీక్ష‌కు స్పృహ వ‌చ్చేసరికి ఆసుప‌త్రిలో ఉంటారు. అప్ప‌టికే ఆమె భ‌ర్త‌, క‌డుపులో బిడ్డ చ‌నిపోయారని తెలుస్తుంది. అయితే త‌న భ‌ర్త‌ది ప్రమాదం కాద‌ని ఎవ‌రో కావాల‌నే చంపార‌ని పోలీసుల‌తో చెబుతుంది దీక్ష‌. వాళ్లు మిగిలిన చాలా కేసుల్లాగే ఈ కేసును కూడా ప‌ట్టించుకోరు. ఎలాంటి ఆధారాలు లేవ‌ని కేసు మూసి వేస్తారు. వాళ్ల వ్య‌వ‌హారాన్ని గ‌మ‌నించిన దీక్ష స్వ‌యంగా రంగంలోకి దిగుతుంది. త‌న భ‌ర్త హ‌త్య జ‌రిగిన ప్ర‌దేశాల్లో సొంతంగా పరిశోధన చేసి కొన్ని ఆధారాలు కనుక్కుంటుంది. ఇందులో ఆమెకు ర‌మ‌ణా చారి (ప్రియద‌ర్శి) సాయం చేస్తాడు. ఇంత‌కీ ముసుగు వేసుకున్న హంతకుడిని దీక్ష ప‌ట్టుకోగ‌లిగిందా? లేదా? ఆమె భ‌ర్త‌ను ఎవ‌రు చంపారు? మ‌ధ్య‌లో రాఖీ (ఆద‌ర్శ్ ) ఎవ‌రు? అత‌నికి, స్నేహ‌కి ఏంటి సంబంధం? దీక్ష‌కి, స్నేహకి ఉన్న అనుబంధం ఏంటి? వ‌ంటివ‌న్నీ కథలో భాగం.https://timesofindia.indiatimes.com/entertainment/telugu/movie-reviews/w/o-ram/movie-review/65061420.cms
జీవ ఇంధనం
జీవ ఇంధనం (Biofuel - బయోఫ్యూయల్) అనగా కొత్తగా నిర్జీవమైన లేదా సజీవమైన జీవసంబంధిత పదార్థం నుంచి లభించే ఇంధనం. ఇది యెన్నాళ్ళ కిందటో మరణించిన జీవసంబంధిత పదార్థం నుంచి లభించే శిలాజ ఇంధనాలకు భిన్నమైంది.
భద్రాద్రి (2008 సినిమా)
భద్రాద్రి 2008, మార్చి 6న విడుదలైన తెలుగు చలనచిత్రం. మల్లికార్జున దర్శకత్వం వహించిన ఈ చిత్రంలో శ్రీహరి, రాజా, గజాలా, నిఖిత, వేణుమాధవ్, ఎమ్.ఎస్.నారాయణ ముఖ్యపాత్రలలో నటించగా, మణిశర్మ సంగీతం అందించారు.
జీలాండియా
జీలాండియా శాస్త్రవేత్తలు పసిఫిక్ మహాసముద్రంలో న్యూజీలాండ్ కింది భాగంలో భారత ఉపఖండం పరిమాణంలో ఓ కొత్త ఖండాన్ని గుర్తించారు. 49 లక్షల కిలోమీటర్ల పరిధి కలిగిన ఈ ఖండం ‘జీలాండియా’ కొత్త ఖండం ఎనిమిదవ ఖండం భూమిపై ఏడు ఖండాలు ఉన్నాయి ఇకపై ఆ సంఖ్య ఎనిమిది రూపాంతరం చెందుచున్నది అంటున్నారు శాస్త్రవేత్తలు.
న్యూజిలాండ్‌లోని విక్టోరియా యూనివర్సిటీ ఆఫ్‌ వెల్లింగ్‌స్టన్‌, ఆస్టేలియాలోని యూనివర్సిటీ ఆఫ్‌ సిడ్నీ శాస్త్రవేత్తలు సంయుక్తంగా దీనిని కనిపెట్టారు ‘జీలాండియా’ అని పేరుపెట్టారు 40 నుంచి 50 మిలియన్ల సంవత్సరాలకు పూర్వం పసిఫిక్‌ మహాసముద్ర గర్భంలో సంభవించిన ‘రింగ్‌ ఆఫ్‌ ఫైర్‌’.. అగ్నిపర్వతాల క్రీయాశీలత్వాన్ని, సముద్ర లోతును, జిలాండియా విస్తీర్ణంలో మార్పులు వచ్చేలా చేసిందని వెల్లడించారు. అప్పుడే ఆస్ట్రేలియా, అంటార్కిటికాల నుంచి జిలాండియా విడిపోయి ఉంటుందని వెల్లింగ్‌టన్‌ యూనివర్శిటీ పరిశోధకులు ఒకరు చెప్పారు.
సముద్ర గర్భంలోని జిలాండియాను సందర్శించడం వల్ల భూమి చరిత్ర, న్యూజిలాండ్‌ పరిసర ప్రాంతాల్లో పర్వతాల పుట్టుక, టెక్టోనిక్‌ ప్లేట్లలో మార్పులు, సముద్రాలలో సంభవించే మార్పులు, ప్రపంచ వాతావరణంలో మార్పులపై పరిశోధనలు చేసేందుకు అవకాశం ఏర్పడిందని యూఎస్‌ నేషనల్‌ సైన్స్‌ షౌండేషన్‌కు చెందిన శాస్త్రవేత్త వివరించారు..
జిలాండియా మొత్తం విస్తీర్ణం 49 లక్షల కిలోమీటర్ల పరిధి.న్యూజిల్యాండ్‌కు అనుకుని సముద్ర అంతర్భాగం నుంచి కొద్దిగా బయటకు కనిపిస్తున్న భూమే ఇందుకు నిదర్శనం. మనకు ప్రస్తుత ప్రపంచపటంపై కనిపిస్తున్న న్యూజిలాండ్‌ భూభాగం ఆ కొంచమే కాదు. దక్షిణ పసిఫిక్‌ మహా సముద్రంలో కలిసిపోయిన న్యూజిలాండ్‌ భూభాగం చాలానే ఉంది. ఆ భూభాగమే 'జిల్యాండియా'. ఐదు మిలియన్ల స్క్వేర్ మీటర్ల విస్తీర్ణంలో జిల్యాండియా వ్యాపించి ఉంది. ఈ ప్రాంతంలో మిగిలిన ఖండాల్లానే మనిషి నివసించడానికి కావల్సిన అనుకూలతలన్నీ ఉన్నాయని శాస్త్రవేత్తలు పేర్కొన్నారు.
కొండవీటి మురళి
డాక్టర్ కొండవీటి మురళి ( జననం: 14 జూలై,1970) ప్రముఖ రచయిత, తొలి తెలుగు టీవీ జర్నలిస్టు. భారత తొలి ఎలక్ట్రానిక్ మీడియా (టీవీ) న్యూస్ బులెటిన్ల సృష్టికర్త,
కొండవీటి మురళి, 1970 జూలై 14 న విజయవాడలో మాతామహుల ఇంట జన్మించారు. ప్రాథమిక మరియు ఉన్నతపాఠశాల కళాశాల విద్యాభ్యాసం అనంతరం రాజనీతిశాస్త్రంలో పీజీ పట్టా పొందారు. పాఠశాల స్థాయిలోనే తిరుమల తిరుపతి దేవస్థానం వారి భారతీయ పురాణ ప్రబోధ పరీక్షలో ప్రథమ శ్రేణి సాధించారు.
జాతీయ - అంతర్జాతీయ ప్రముఖుల జీవితాలపై 100 కుపైగా పుస్తకాలను, అన్నమయ్యసంకీర్తనలు - సాహిత్యంపై 5 గ్రంథాలను, అన్నమయ్య సంకీర్తనలపై 30 కు పైగా ఆడియో - వీడియో (దృశ్య-శ్రవణ) ‘ఆల్బం’లను విడుదల చేయడమే కాక ప్రపంచవ్యాప్తంగా కంటిచూపుకు నోచుకోని అంధ పిల్లల కోసం వారి లిపియైన ' బ్రెయిలీ' (ఆంగ్లం) లో 15 గ్రంథాలను ప్రచురించారు.
కొండవీటి మురళి తన 12 వఏటనే పాఠశాల స్థాయిలో చేతిరాత పత్రిక నిర్వహించారు. అనంతరం స్థానిక సమస్యలతో పాటు దేశ-విదేశీ సమస్యలపై వివిధ పత్రికలకు లేఖలు రాయడమే కాక మహనీయుల జీవితాలపై వ్యాసాలు రాశారు. ప్రపంచశాంతిని కాంక్షిస్తూ ప్రపంచ అగ్రదేశాలైన అమెరికా, రష్యా, జర్మనీ, జపాన్, ఆస్ట్రేలియానేతలకు స్వయంగా లేఖలు రాసి వారి ప్రశంసలు అందుకున్నారు. ఓవైపు కళాశాల విద్య కొనసాగిస్తూనే 'ఆంధ్రప్రభ‘మాజీ సంపాదకులు కూచిమంచిసత్యసుబ్రహ్మణ్యం నేతృత్వంలోని 'విజయం' సాయంకాల దినపత్రికలో, అటుపిమ్మట 'ఈనాడు ' దినపత్రికలో విలేఖరిగా బాధ్యతలు నిర్వహించారు.
సిరి (కథారచయిత్రి)
డాక్టర్ సిరి బాలల కథా రచయిత్రి మరియు దంత వైద్యురాలు. ఈవిడ 2018 లో తెలంగాణ ప్రభుత్వం నుండి తెలంగాణ రాష్ట్ర విశిష్ట మహిళా పురస్కారం అందుకుంది.
సిరి నల్గొండ జిల్లా, మిర్యాలగూడ లో రాములు, శశిరేఖ దంతులకు జన్మించింది. ఖమ్మంలోని మమత కళాశాలలో వైద్యవిద్యను చదివిన సిరి, ప్రస్తుతం హైదరాబాదులో దంత వైద్యురాలిగా పనిచేస్తున్నది.
గీత గోవిందం (సినిమా)
గీత గోవిందం 2018 లో పరశురాం దర్శకత్వంలో విడుదలైన తెలుగు సినిమా. ఇందులో విజయ్ దేవరకొండ, రష్మిక ప్రధాన పాత్రలు పోషించారు. ఈ చిత్రాన్ని అల్లు అరవింద్ గీతా ఆర్ట్స్ పతాకంపై నిర్మించాడు. గోపీ సుందర్ స్వరాలు సమకూర్చాడు.
chimney an a nenu
లవర్
లవర్ 2018 జులై 20 న విడుదలైన తెలుగు సినిమా
రాజ్‌(రాజ్‌తరుణ్‌) ఓ మెకానిక్‌. స్వంత గ్యారేజ్‌ నడుపుతుంటాడు. అతడు బ్యాంకాక్‌ నగరానికి విహార యాత్ర వెళ్లాలనుకుంటాడు. అదే సందర్భంలో అన్నయ్య జగ్గూ భాయ్‌(రాజీవ్‌ కనకాల)కి ఓ ప్రమాదం వస్తుంది. తనని కాపాడే ప్రయత్నంలో రాజ్‌ గాయపడతాడు. ఆసుపత్రికి వెళ్లిన రాజ్‌కి చరిత(రిద్దికుమార్‌) పరిచయం అవుతుంది. తొలిచూపులోనే తనతో ప్రేమలో పడతాడు. ఆమెను ప్రేమలో దింపడానికి నానా రకాలుగా ప్రయత్నాలు చేస్తుంటాడు. చివరకు చరిత.. రాజ్‌ ప్రేమను అంగీకరిస్తుంది. అంతా సవ్యంగా జరుగుతుంది అనుకుంటున్న తరుణంలో చరితపై దాడి జరుగుతుంది. రాజ్‌ ఆమెను కాపాడుతాడు. కోయంబత్తూర్‌లో పేరు మోసిన రౌడీ(సచిన్‌ ఖేడేకర్‌)కి కాలేయ సమస్య ఉంటుంది. తను బ్రతకాలంటే కాలేయాన్ని మార్పిడి చేయాలి.. ఓ అమ్మాయి చంపి కాలేయాన్ని తన మావయ్యకి అమర్చాలనుకుంటాడు ఆ రౌడీ అల్లుడు(మావయ్య). ఆ అమ్మాయిని చరిత కాపాడుతుంది. ఇంతకు చరితకు.. ఆ అమ్మాయికి ఉన్న సంబంధం ఏంటి? రాజ్‌.. ప్రమాదంలోని చరితను ఎలా కాపాడుకుంటాడు? అనే విషయాలు మిగిలిన కథలో భాగం.
పరిచయం
పరిచయం 2018, జూలై 21 శనివారం విడుదలైన తెలుగు సినిమా
ఆనంద్‌ (విరాట్‌), లక్ష్మీ (సిమ్రత్‌ కౌర్‌) రైల్వేలో ఉద్యోగాలు చేసే సుబ్రమణ్యం (రాజీవ్‌ కనకాల), సాంబ శివరావు (పృథ్వీ)ల పిల్లలు. ఒకే రోజు ఒకే ఆసుపత్రి లో పుట్టిన వీరిద్దరు చిన్నతనం నుంచి కలిసే పెరుగుతారు. ఒకరంటే ఒకరికి ప్రేమ ఉన్నా అది చెప్పుకోకుండానే సంవత్సరాలు గడిచిపోతాయి. చిరవకు ఆనంద్‌ ధైర్యం చేసి తన ప్రేమ గురించి చెప్పేస్తాడు. కానీ వెంటనే విషయం ఇద్దరి ఇళ్లలో తెలియడంతో గొడవ అవుతుంది. అబ్బాయి అమ్మాయి కలిసి రోడ్డు మీద కనిపించటమే తప్పు అని భావించే సాంబశివరావు తన కూతురే మరో అబ్బాయితో కనిపించే సరికి కోపంతో రగిలిపోతాడు. కూతుర్ని దండించి మరొకరితో పెళ్లికి ఏర్పాట్లు చేస్తాడు. దీంతో లక్ష్మీ చనిపోవాలని పురుగుల మందు తాగుతుంది. లక్ష్మీ చేసిన పనివల్ల వారి జీవితాలు ఎలాంటి మలుపు తిరిగాయి..? చిరవకు ఆనంద్‌, లక్ష్మీలు ఒక్కటయ్యారా..? తల్లిదండ్రులు వారి ప్రేమను అర్థం చేసుకున్నారా..? అనేది కథలో భాగం
రాందాస్ నౌక
రాందాస్ నౌక విపత్తు బాంబే (ప్రస్తుతం ముంబై) సమీపంలో తీరం నుంచి 13 కిలోమీటర్లలో చోటు చేసుకుంది. 17 జులై 1947న ఎస్.ఎస్.రాందాస్ నౌక మునిగిపోయింది. భారత నౌక ప్రయాణ చరిత్రలోనే అతిపెద్ద ప్రమాదం.
రాందాస్ నౌకను స్వాన్ అండ్ హంటర్ కంపెనీ నిర్మిచింది. రాందాస్ నౌక పొడువు 179 అడుగులు, వెడల్పు 29 అడుగులు. దాదాపు వెయ్యి మంది ప్రయాణించే సామర్థ్యం కలిగి ఉంది.
నౌక ప్రమాదం జరిగిన సమయంలో అందులో 48 మంది ఖళాసీలు, 18 మంది సిబ్బంది, 673 మంది ప్రయాణికులు ఉన్నారు. టికెట్ తీసుకోకుండా వచ్చిన 35 మంది ప్రయాణికులు ఉన్నారు. దాదాపు 778 మంది ప్రయాణిస్తున్నారు.
టైటానిక్ నౌక
దేవల్ వెంకటాపూర్
దేవల్ వెంకటాపూర్,తెలంగాణ రాష్ట్రం, రంగారెడ్డి జిల్లా, మొయినాబాద్ మండలంలోని గ్రామం.
దాశరథి సాహితీ పురస్కారం
దాశరథి సాహితీ పురస్కారం తెలంగాణ రాష్ట్ర భాషా సాంస్కృతిక శాఖ ఆధ్వర్యంలో తెలంగాణ ప్రభుత్వం ప్రతీ సంవత్సరం దాశరథి కృష్ణమాచార్య (జూలై 22) జయంతి సందర్భంగా తెలంగాణ రాష్ట్రంలో సాహిత్యరంగంలో కృషిచేసినవారికి అందజేసే పురస్కారం.
నా తెలంగాణ కోటి రతనాల వీణ అని చాటిన దాశరథి కృష్ణమాచార్య జన్మదిన వేడుకలను ప్రభుత్వం అధికారికంగా నిర్వహిస్తున్న సందర్భంలో, సాహిత్యరంగంలో కృషిచేసిన వారికి ఈ 
పురస్కారంను అందజేయడం జరుగుతుంది. పురస్కార కమిటీ ఎంపిక చేసిన అవార్డు గ్రహీతకు 1,01,116 రూపాయల నగదుతోపాటు దాశరథి స్మారక అవార్డును అందిస్తారు.
2015 తొలి దాశరథి సాహితీ పురస్కారం ను ప్రముఖ కవి ఆచార్య తిరుమల శ్రీనివాసాచార్య కి అందజేయడం జరిగింది. 2015 పురస్కార ఈ కమిటీ చైర్మన్‌గా తెలుగు విశ్వవిద్యాలయ ఉపకులపతి, సభ్యులుగా విశ్రాంత ఆచార్యులు ప్రొఫెసర్ రావికంటి వసునందన్, ప్రొఫెసర్ మసన చెన్నప్పలు మరియు కన్వీనర్‌గా సాంస్కృతికశాఖ సంచాలకులు ఉన్నారు.
2016 దాశరథి సాహితీ పురస్కారంను ప్రముఖ కవి ప్రముఖ కవి జె.బాపురెడ్డికి అందజేయడం జరిగింది.
2017 దాశరథి సాహితీ పురస్కారంను ప్రముఖ కవి ఆచార్య ఎన్.గోపి కి అందజేయడం జరిగింది.
2018 దాశరథి సాహితీ పురస్కారంను ప్రముఖ కవి వఝల శివకుమార్ కి అందజేయడం జరిగింది.
తెలుగు విశ్వవిద్యాలయము - కీర్తి పురస్కారాలు (2014)
పొట్టి శ్రీరాములు తెలుగు విశ్వవిద్యాలయము భారతదేశంలోని భాష ప్రాతిపదిక మీద స్థాపించబడిన విశ్వవిద్యాలయం. ఈ విశ్వవిద్యాలయం 1985, డిసెంబరు 2న హైదరాబాదులో స్థాపించబడింది. తెలుగు భాష, సాహిత్యం, కళలు, సంస్కృతి, హేతువాదం, మహిళాభ్యుదయం, అవధానం, ఇంద్రజాలం, సంఘసేవ తదితర రంగాల్లో విశిష్ట సేవలందించిన ప్రముఖులకు కీర్తి పురస్కారాలు అందజేస్తారు.
1986 నుండి ప్రారంభమైన ఈ పురస్కారంలో రూ. 5,116 నగదు, ప్రత్యేకంగా రూపొందించిన జ్ఞాపికను అందజేసి ఘనంగా సత్కరించడం జరుగుతుంది.
2014 సంవత్సర కీర్తి పురస్కారానికి 36 మంది ప్రముఖులు ఎంపికయ్యారు. వీరికి 2016, మే12న పురస్కారం అందజేయబడింది.
జనుప సంచులు
ఇప్పుడు సే నో టు ప్లాస్టిక్ ఉద్యమం ఉధృతమవుతున్నది. ప్లాస్టిక్ కలిగిస్తున్న హాని గురించి ప్లాస్టిక్ వాడకం వలన కలిగే అనర్ధాల గురించి పెద్ద ఎత్తున ప్రచారం జరుగుతున్నది. నిజమే ప్లాస్టిక్ బ్యాగులు ప్లాస్టిక్ బాటిల్స్ చేస్తున్న చేటు అంతా ఇంతా కాదు. మరి మార్గం ఏమిటంటే ప్లాస్టిక్ బ్యాగులకు బదులుగా జనుప సంచులను అదే జూట్ బ్యాగులను వాడాలని ఆల్టర్నేటివ్ చూపెడుతున్నారు. ఇది మంచి విషయమే. జనుప సంచులు జనుము ప్రకృతిలో పుట్టి ప్రకృతిలో పెరిగి మళ్ళీ ప్రకృతిలో కలిసిపోయే గుణం కలిగి ఉంటుంది. కనుక ప్రకృతికి ఎటువంటి హాని తలపెట్టదు.
అయితే ఈ జనుము వాడకం మనకు కొత్తేమీ కాదు. కొన్ని వేల ఏండ్ల కిందటే మనకు జూట్ బ్యాగులు వాడిన చరిత్ర ఉంది. ఆ జూట్ బ్యాగులను చేతితో తయారు చేసిన చరిత్ర ఉంది. ఆ చరిత్రకు రూపమిచ్చింది పెరిక కులస్థులు. అసలు  *పెరిక* అంటేనే రెండు మూతులున్న సంచి అని అర్ధం. మరి అది ఏ సంచి అంటే జనుప సంచి (జూట్ బ్యాగ్).
మట్టినుండి కుండను తయారు చేసిన మానవుడు తాను పండించిన పంటను కుండల్లో దాచుకునే స్థితి నుండి...కుండల నుండి గుమ్మీలకు, గాదెలకు చేర్చే స్థితి వచ్చింది.ఆ స్థితి నుండి పెరిగిన అవసరాలకు అనుగుణంగా సులువుగా ఒక చోటి నుండి మరో చోటికి విత్తనాలను, ధాన్యాలను మోసుకుపోవడం ఎలా?అనే ఆలోచన నుండి పుట్టిందే జనుప సంచి. ఆ జనుమునే జీవితానికి ఆలంభనంగా చేసుకుని బ్రతికినవాడు పెరిక. ఈ ఆలోచనే రవాణా వ్యవస్థలో విప్లవాత్మకమైన మార్పులను తెచ్చింది. ఈ విప్లవాత్మకమైన మార్పుకు జీవం పోసినవాడు పెరిక.
వ్యవసాయంలో అనుబంధ పంటగా జనుమును పండించే ఈ ప్రకృతి ప్రేమికులు జనుప సంచులను జనుప బోరాలను, బార్ధాన్, గోదాలను, పగ్గాలను తయారు చేసిన చరిత్రను సొంతం చేసుకున్నారు. ఆ తదుపరి విత్తనాలు మొదలుకుని ఆహార ధాన్యాలు పంటకు సంబంధించిన వస్తు సామాగ్ర్రిని గుర్రాల మీద ఎడ్ల బండ్ల మీద పడవల మీద ఈ జనుప సంచుల్లో  వేరే రాష్ట్రాలకు దేశాలకు అందించిన చరిత్రను సొంతం చేసుకున్నారు పెరిక కులస్థులు.
తెలంగాణా ఆంధ్రప్రదేశ్ రాష్ట్రాల్లో గోదావరి పరీవాహక ప్రాంతాల్లో నేటికీ పెరిక కులస్థులు జనుము పండిస్తున్నారు. నేటికీ చాలా మంది పెరిక కులస్థుల ఇండ్లల్లో అటకల మీద  గుమ్మిల దగ్గర జనుము వడికే పరికరం కనబడుతున్నది. దీన్ని కోలా అంటారు ఇది రెండు ఫీట్ల పొడవు ఉండి యుద్ధ పరికరంలాగా ఉంటుంది. దసరాకు దీపావలికి ఈ పరికరాన్ని చాలా మంది పూజలో ఉంచి పూజించే ఆనవాయితీ నేటికీ కనబడుతున్నది. ఈ వడికే కోలాకు అనుబంధంగా పురివెట్టుడు కోలా తొడ పట్టి వృతాకారపు దాకి పరికరాలు నేటికి పెరికల ఇండ్లల్లో దర్శనమిస్తుంటాయి.
అయితే కాలక్రమేణా 18వ శతాబ్దంలో ఇండియాకు జూట్ మిల్లులు రావడంతో పెరికల కులవృత్తి జనుము వడుకుట క్రమక్రమంగా కనుమరుగై ఇంటి అవసరాల నిమిత్తం ధాన్యం బధ్రపరిచే నిమిత్తం బార్ధాన్, పగ్గాలు, బోరాలు, గోదాల వరకు పరిమితం అయ్యింది. మహాభారతంలో (భారతం సభా పర్వం 1-268) పెరికల ప్రస్తావన ఉందంటే మనం అర్ధం చేసుకోవచ్చు...ఎన్ని వేల సంవత్సరాలుగా పెరికలు జనుముతో ఈ ప్రకృతిని కాపాడినారోనని...కనుక ఇప్పుడంటున్న సే నో టు ప్లాస్టిక్ నినాదాన్ని ఉద్యమంగా, తమ జీవన విధానంగా వేల సంవత్సారల కిందటే పెరికలు మనసా వాచా ఆచరించారు. కనుక ప్రకృతిని వేల సంవత్సరాలు కాపాడిన ఈ పెరిక బిడ్డలు ఇవ్వలా మరోసారి సే నో టు ప్లాస్టిక్ ఉద్యమాన్ని బలపరుస్తూ జూట్ ఇండస్ట్రీలను ఏర్పాటు చేసి తమ వృత్తిని ఆధునీకరించి ఈ కులంలో ఉన్న నిరక్షరాస్యులను నిరుద్యోగులను ఆర్థిక స్వావలంభన దిశగా సాగేలా చూడాలని ప్రభుత్వాలను కోరుతున్నాయి.
రెవెన్యూ గ్రామం
రెవెన్యూ గ్రామం అన్నది భారత పరిపాలన వ్యవస్థలో జనగణన, రెవెన్యూ వంటి రంగాల్లో అతిచిన్న పరిపాలిత విభాగం. బ్రిటీష్ పరిపాలనా కాలంలో రెవెన్యూ సౌలభ్యాన్ని దృష్టిలో ఉంచుకుని అతిచిన్న పరిపాలిత విభాగాలుగా వీటిని రూపకల్పన చేశారు. 2011 నాటికి కూడా జనగణన, రెవెన్యూ వంటి వ్యవస్థలు రెవెన్యూ గ్రామాన్నే మౌలిక యూనిట్‌గా తీసుకున్నారు. ఈ రెవెన్యూ గ్రామాలలో శివారు గ్రామాల పేరుతో పలు ఇతర తరహా గ్రామాలు ఉంటాయి. ఆయా శివారు గ్రామాల్లో పంచాయితీ హోదా ఉన్నవి, లేనివి (తండాలు, చిన్న పల్లెలు) కూడా ఉండవచ్చు. ఒక్కో సందర్భంలో పదుల ఏళ్ళ నాటి రెవెన్యూ గ్రామంలో జనం పలు కారణాలతో చుట్టూ ఉన్న గ్రామాలకు తరలి వెళ్ళిపోగా, అంతర్గతంగా శివారు గ్రామాలు కూడా లేకపోగా అది నిర్జన గ్రామంగా మిగిలిపోనూ వచ్చు.
రెవెన్యూ గ్రామం అన్న భావన (కాన్సెప్టు) బ్రిటీష్ పరిపాలన కాలంలో వలస పాలన అధికారులు రూపకల్పన చేశారు. రెవెన్యూ గ్రామం అన్నదాన్ని రూపకల్పన చేసేప్పుడు నివాస ప్రాంతాల శ్రేణిలో అతిచిన్న విభాగంగా చేశారు. అయితే బ్రిటీష్ ప్రభుత్వం రెవెన్యూ గ్రామాన్ని పన్ను వసూళ్ళ అసవరాలకు తగ్గ విధంగా రూపొందించిందే తప్ప ప్రజా సంక్షేమం, గ్రామాభివృద్ధి వంటి అంశాలకు వీలుగా రూపొందించలేదు.
రెవెన్యూ గ్రామాలు అతిచిన్న విభాగాలని జనగణన పేర్కొంటున్నా, వీటిలో శివారు గ్రామాలు (హామ్లెట్) ఉంటాయి. జనగణనలో శివారు గ్రామాలుగా ప్రస్తావనకు కూడా నోచుకోని ఈ గ్రామాల్లో పంచాయితీ హోదా కలిగిన గ్రామాలు, అవి లేని అచ్చమైన శివారు పల్లెలు, తండాలు కూడా ఉన్నాయి. పంచాయితీ గ్రామాలు మరో వైపు పంచాయితీ వ్యవస్థలోనూ, గ్రామాభివృద్ధి వ్యవస్థలోనూ మౌలిక స్థాయి యూనిట్‌గా ఉంటున్నాయి. జనగణన సమాచారం కోసం రెవెన్యూ గ్రామాలను స్వీకరించడం వల్ల ఈ అంతర్గత వైరుధ్యాలన్నీ జనగణనలో సరిగా ప్రతిబింబించడం లేదన్న విమర్శ ఉంది.
రెవెన్యూ వ్యవస్థను నిర్ణయం చేసిన నాడు ఏర్పడ్డ రెవెన్యూ గ్రామాలు క్రమేపీ దశాబ్దాలు గడిచి వివిధ కారణాల వల్ల ప్రజలు వలసపోవడం వల్ల కొన్నిమార్లు లేకుండా పోవచ్చు.అయితే రెవెన్యూ పరిధికి అవసరమైన పంట పొలాలు, ఇతర ఆదాయ వనరులు అక్కడే ఉండడంతో, రెవెన్యూ వ్యవస్థకు వచ్చిన లోపం లేకపోవడంతో ఆయా గ్రామాలకు రెవెన్యూ గ్రామాల హోదా తీసివేయకుండా ఉంచేసిన సందర్భాలు ఉన్నాయి. అటువంటి రెవెన్యూ గ్రామాల్లో జనగణన చేసినప్పుడు జనం లేక నిర్జన గ్రామాలుగా కనిపిస్తున్నాయి.
తెలంగాణలోని ఆనకట్టలు మరియు జలాశయాలు
తెలంగాణ రాష్ట్రం ఆనకట్టలు, రిజర్వాయర్లు, సరస్సులు, కాలువలు మరియు ట్యాంకులకు నిలయంగా పిలువబడుతుంది. దక్షిణ భారతదేశంలోని ఇతర రాష్ట్రాల కంటే డ్యాములు, రిజర్వాయర్లు, సరస్సులు, ట్యాంకులు మరియు కాలువలు తెలంగాణలోనే ఎక్కువగా ఉన్నాయి.
మూసీ పబ్లికేషన్స్
మూసీ పబ్లికేషన్స్ "Musi Publications" ఒక ప్రచురణ సంస్థ. దీని ప్రధాన కేంద్రం హైదరాబాద్ ఉంది. దీనిని ప్రసిద్ధ శాసన పరిశోధకులు, చరిత్రకారులు బి.ఎన్. శాస్త్రి 1980 స్థాపించారు.
మూసీ పబ్లికేషన్స్ 1980 నుంచి భారతదేశ చరిత్ర -సంస్కృతీ (21 భాగాలు), మరియు ఆంధ్రదేశ చరిత్ర - సంస్కృతీ శాసనాలు, మూసీ ప్రత్యేక సంచికలు వెలువరించింది. తెలంగాణ సంపూర్ణ సాహిత్యసీమ. వెలుగులోనికి రాని అనేక అంశాలు బయల్పడాలంటే మారుమూల ప్రాంతాలమీద కూడా కాంతిరేఖలు ప్రసరించాలి. ఇందుకు జిల్లా సర్వస్వాల రచన ఎంతో ఉపకరిస్తుందని బి.ఎన్‌. శాస్త్రి విశ్వసించారు. ఇది వ్యూహాత్మకరీతిలో అత్యుత్తమ ఆలోచన. ఈ దిశలో తన వంతు ప్రయత్నాలు ఆరంభించారు. తొలుత నల్లగొండ అటుతరువాత ఆదిలాబాద్‌, మహబూబ్‌నగర్‌ జిల్లా సర్వస్వాలు వెలుగుచూశాయి. ఇవి త్వరితగతిన ప్రామాణికతను సంతరించుకున్నాయి. ఈ జిల్లాల గురించి ఆధ్యయనం చేయాలనుకునేవారు ఇప్పటికే ఈ గ్రంథాల్ని పరామర్శించ వలసిందే. బి.ఎన్‌. వెలువరించిన ఈ మూడు జిల్లా సర్వస్వాలు ఆయా జిల్లాల్లోని మారుమూల పల్లెలకు చేరువయ్యాయి. ఆతరువాత బి.ఎన్‌. శాస్త్రి అల్లుడు ప్రస్తుత మూసీ పత్రిక సంపాదకులు సాగి కమలాకర శర్మ 31 జిల్లాల సర్వస్వాలకు, సాహిత్య సంచికలకు శ్రీకారం చుట్టారు. వీటిని మూసీ పబ్లికేషన్స్ ద్వారానే ప్రచురించబోతున్నారు. వారి బాటలోనే అన్ని జిల్లాల సర్వస్వాలు తీయడానికి అడుగులు వేయబోతున్నారు. 2017 ప్రపంచ తెలుగు మహాసభల సందర్భంగా ‘ఆలోకనం’ (31 జిల్లాల సాహిత్యం, చరిత్ర, సంస్కృతీ సమాహారం) పేరుతో బృహత్‌ గ్రంథాన్ని వెలువరించింది.
మూసీ పబ్లికేషన్స్ 
2-2-1109/బికె-ఎల్‌ఐజి-10, 
బతుకమ్మకుంట, బాగ్‌ అంబర్‌పేట, 
హైదరాబాదు-500013
నిజామాబాద్ గ్రామీణ మండలం
నిజామాబాద్ గ్రామీణ, తెలంగాణ రాష్ట్రం, నిజామాబాద్ జిల్లాకు చెందిన మండలం.
కంటేశ్వర్
కంటేశ్వర్,తెలంగాణ రాష్ట్రం, నిజామాబాద్ జిల్లా, నిజామాబాద్ గ్రామీణ మండలంలోని గ్రామం.
తిలక్‌నగర్
తిలక్‌నగర్ తెలంగాణ రాష్ట్ర రాజధాని హైదరాబాదులోని ఒక ప్రాంతం. నల్లకుంట నుండి శివం రోడ్ వెళ్ళే దారిలో తిలక్‌నగర్ ఉంది.
ఇక్కడ శివాలయం ఉంది.
ఈ ప్రాంతంలో అన్ని రకాల దుకాణాలు ఉన్నాయి. నిత్యవసర వస్తువుల దుకాణాలు మరియు కూరగాయలు మార్కెట్ ఉంది.
ఇక్కడికి దగ్గర్లోని నల్లకుంటలో ప్రభుత్వ ఫివర్ హాస్పిటల్ ఉంది. అంతేకాకుండా కిషన్‌రావు హాస్పిటల్, తిలక్‌నగర్ హాస్పిటల్ వంటి పెద్ద ప్రైవేటు హాస్పిటల్స్ కూడా ఉన్నాయి.
ఇక్కడ ఆంధ్రా బ్యాంకు, అలహాబాదు బ్యాంకులకు సంబంధించిన శాఖలతోపాటు వివిధ బ్యాంకుల ఏటిఎంలు కూడా ఉన్నాయి.తెలంగాణ రాష్ట్ర రోడ్డు రవాణా సంస్థ ఆధ్వర్యంలో నడుస్తున్న 113M (ఉప్పల్ - మెహిదీపట్నం), 133K (ఉప్పల్ - కూకట్‌పల్లి), 113K/L (ఉప్పల్ - లింగంపల్లి) నంబరు గల బస్సులు తిలక్‌నగర్ నుండి నడుపబడుతున్నాయి.
జ్యోతి రామలింగస్వామి
జ్యోతి రామలింగ స్వామి (అక్టోబర్ 5 1823 - జనవరి 30, 1874) తమిళనాడుకు చెందిన సన్యాసి. ఈయననే ప్రపంచ వ్యాప్తంగా "వళ్ళలార్" అని వ్యవహరిస్తారు.
ఈయన కుల బేధాలను పాటించడం అమానవీయమని ప్రచారం చేయడమే కాకుండా దానికి ఆచరించి చూపాడు. ఈయన కవిగా, గాయకుడిగా "తిరు అరుప్పా" అనే పేరుతో 5818 పద్యాలను రూపొందించాడు.
తమిళనాడులోని చిదంబరం సమీపంలో మరుదూరు అనే గ్రామంలో 1823, అక్టోబర్ 5 న రామయ్య పిళ్ళై, చిన్నమ్మ అనే దంపతులకు జన్మించాడు. రామయ్య పిళ్ళై కరణీకం చేసేవాడు. అంతే కాకుండా మరుదూరు, మరియు చుట్టుపక్కల గ్రామాల్లో పిల్లలకు పాఠాలు చెబుతూ జీవితం కొనసాగించేవాడు. చిదంబర నటరాజ స్వామిని ఆరాధిస్తూ ఉండేవాడు. అయిదుమందిని వివాహం చేసుకున్నాడు. ఎవరికీ సంతానం కలగలేదు. ఆరోసారి చెన్నపట్నం సమీపంలోని పొన్నేరి గ్రామానికి దగ్గర చిన్నకావణం పల్లె కు చెందిన చిన్నమ్మను వివాహం చేసుకున్నాడు. ఆమె ఇద్దరు కుమార్తెలు, ఇద్దరు కుమారులను కన్నది. వీరు సభాపతి పిళ్ళై, పరశురామ పిళ్ళై, సుందరాంబ. ఉణ్ణామలై.
1874 జనవరి 30 న ఈయన వడలూరు సమీపంలోని మెట్టుపాక్కం దగ్గర తన గదిలోకి ప్రవేశించి తన అనుచరులతో తలుపులు మూసివేయమని ఆదేశించాడు. ఆ తలుపులు ఎన్నటికీ తెరువరాదని, అలా తెరిచినా తాను వాళ్ళకి కనిపించనని వాళ్ళకి తెలియజేశాడు. ఆయన అదృశ్యం చుట్టుపక్కల కొన్ని పుకార్లు రేకెత్తించింది. చివరికి మే నెలలో ప్రభుత్వ తహసీల్ దారు సమక్షంలో తలుపులు బద్దలుకొట్టి లోనికి ప్రవేశించారు. కానీ అక్కడ జ్యోతి తప్ప మరేమీ కనిపించలేదు. ఈ సంఘటన 1906 లో మద్రాసు గెజిట్ లో ప్రచురించబడింది.
అర్సపల్లి పార్టు (నిజామాబాద్ నార్త్)
అర్సపల్లి (పాక్షికం), తెలంగాణ రాష్ట్రం, నిజామాబాద్ జిల్లా, నిజామాబాద్ నార్త్ మండలంలోని గ్రామం.
శ్రీపాద ఎల్లంపల్లి ప్రాజెక్టు
శ్రీపాద ఎల్లంపల్లి ప్రాజెక్టు తెలంగాణ రాష్ట్రం లోని పెద్దపల్లి జిల్లా, అంతర్గాం మండలం ఎల్లంపల్లి గ్రామంలో గోదావరి నదిపై నిర్మించబడిన ప్రాజెక్టు. శాసనసభ్యులు డి. శ్రీపాదరావు పేరుతో నిర్మించిన ఈ ప్రాజెక్టు తెలంగాణలో గోదావరి నదిపై నాల్గవ అతిపెద్ద ప్రాజెక్టు.
2004, జూలై 28న ఉమ్మడి ఆంధ్రప్రదేశ్ మాజీ ముఖ్యమంత్రి డా. వై.యస్. రాజశేఖరరెడ్డిచే ఈ ప్రాజెక్టు శంకుస్థాపన జరిగింది.
ఈ ప్రాజెక్టు యొక్క మొదటి దశలో రూ. 900 కోట్లతో 63 టిఎంసిల నీటిని నిలువచేసేలా, రెండవ దశలో కరీంనగర్, ఆదిలాబాద్, నిజామాబాద్, వరంగల్, మెదక్ జిల్లాలకు 49.5 టిఎంసిల నీటిని అందించేలా డిజైన్ చేయబడింది. రామగుండంలోని పవర్ ప్రాజెక్టుకు 6 టిఎంసిల నీరు కేటాయించబడింది. ప్రాజెక్టు మొత్తం సామర్థ్యం 20.175 టీఎంసీలు.
ఈ ప్రాజెక్టు పనిచేయడానికి సంవత్సరానికి 163 మెగావాట్ల విద్యుత్ మరియు నీటిని పంపుటకు 469 మిలియన్ కిలోవాట్స్ విద్యుత్ శక్తి అవసరం అవుతుంది. ఈ ప్రాజెక్టు రామగుండం మండలంలోని విద్యుత్ ప్రాజెక్టు రిజర్వాయరుకు నీటిని సరఫరా చేయడమేకాకుండా, రామగుండం, హైదరాబాదు నగరాలకు తాగునీటిని అందిస్తుంది.
బేరి
బేరి లేదా పియర్ అనేది ఒక ఫలవృక్షం. పియర్ అనేది ఒక తినదగిన పండు. ఈ చెట్టు యొక్క పండు ఒక వైపు సన్నగా అండాకారం తోను మరొక వైపు లావుగా గోళాకారంతోను కన్నీటిబొట్టు ఆకారం వలె వుంటుంది. బేరి పండ్లు చల్లగా, తాజాగా ఉన్నప్పుడు వాటి యొక్క రుచి, సువాసన చాలా బాగుంటాయి. జ్యూస్‌కు ఉపయోగించే పియర్‌లు పూర్తిగా పరిపక్వం చెందక మునుపే చెట్టు నుండి కోయాలి. ఈ పండు యొక్క మధ్య భాగం మృదువుగా వుంటుంది. బేరి కాయలును జామ్‌లు, జెల్లీలు లేదా జ్యూస్‌గా తయారు చేసుకోవచ్చు. ఈ కాయలను ఇంకా పూర్ణాలు మరియు సలాడ్స్ లేదా చిన్నపిల్లల ఆహారంగా కూడా తయారు చేసుకోవచ్చు. ఇవి 83 శాతం నీటిని కలిగివుంటాయి. ఈ పండు యొక్క పై భాగం ఆకుపచ్చగా, ఎర్రగా, పసుపుగా లేదా గోధుమ రంగు వర్ణంలో ఉంటుంది మరియు అంతర్భాగం తెల్లగా ఉంటుంది. ఈ పండు యొక్క పైభాగం రుచి వగరుగాను, లోపలి కండ యొక్క రుచి తీయ్యగా మరియు పుల్లగా కలగలిసిన రుచిని కలిగివుంటుంది.
పాదు
చెట్లకు కావలసినంత నీరును నిల్వ ఉంచడానికి చెట్టు చుట్టూ మట్టితో ఏర్పాటు చేసుకున్న మట్టి కట్టను పాదు అంటారు. ఈ పాదుల యొక్క పరిమాణం చెట్ల పరిమాణాన్ని బట్టి, చెట్ల వయసును బట్టి, చెట్ల రకాలను బట్టి, నేలను బట్టి, నీటి సౌకర్యాన్ని బట్టి మారుతుంటాయి.
1. నీటిని పొదుపుగా వాడుకోవచ్చు, అందువలన నీరు వృద్ధా కాదు.
2. చెట్టుకు వేసే ఎరువులు పాదులోనే వేస్తారు కాబట్టి అవి నీరు ద్వారా మరొక చోటుకు కొట్టుకుపోకుండా ఈ మట్టి కట్ట పాదులు అడ్డుకుంటాయి.
3. సారవంతమైన మట్టి కొట్టుకుపోకుండా ఈ మట్టి కట్ట పాదులు అడ్డుకుంటాయి.
4. ఈ పాదుల వలన రైతు తన పనిని వేగవంతంగా సమర్ధవంతంగా పూర్తి చేయగలుగుతాడు.
5. పాదుల వలన చెట్లు బాగా పెరుగుతాయి, మంచి ఫలాలను అందిస్తాయి.
6. పాదుల వద్ద వానపాములు వంటివి మొక్కలకు మేలు చేసే జీవులు త్వరగా వృద్ధి చెందుతాయి.
సాక్ష్యం
సాక్ష్యం 2018 జూలై 27 న విడుదలైన తెలుగు సినిమా.
స్వ‌స్తిక్ పురం గ్రామ నివాసి రాజుగారు(శ‌ర‌త్‌కుమార్‌) పేద ప్ర‌జ‌ల‌కు అండ‌గా ఉండే వ్య‌క్తి. అదే ప్రాంతంలో ఉండే మున‌స్వామి అత‌ని త‌మ్ముళ్లు అక్ర‌మాల‌కు పాల్ప‌డుతుంటారు. వారికి ఎదురు తిరిగిన రాజుగారిని, అత‌ని కుటుంబాన్ని దారుణంగా చంపేస్తారు. రాజుగారికి పుట్టిన కొడుకుని ఎద్దు కాపాడ‌టంతో ఆ పిల్లవాడు త‌ప్పించుకుంటాడు. కాశీ చేరిన ఆ శిశువుని శివ ప్ర‌కాశ్‌(జ‌య‌ప్ర‌కాశ్‌) చెంత‌కు చేరుతాడు. పిల్ల‌లు లేని శివ ప్ర‌కాశ్ ఆ పిల్లాడికి విశ్వ‌జ్ఞ( బెల్లంకొండ సాయి శ్రీనివాస్‌) అనే పేరు పెట్టి పెంచి పెద్ద చేస్తాడు.
పెరిగి పెద్ద‌యిన విశ్వ వీడియో ఆటలను రూపొందిస్తుంటాడు.సౌంద‌ర్య‌ల‌హ‌రి(పూజా హెగ్డే)ని చూసి ప్రేమిస్తాడు విశ్వ‌. ఆమెకు ఓ సంద‌ర్భంలో స‌హాయం చేస్తాడు. కానీ అది అర్థం చేసుకోని సౌంద‌ర్య.. విశ్వ‌పై కోపంతో భారతదేశానికి వ‌చ్చేస్తుంది. విశ్వ కూడా సౌంద‌ర్య కోసం భారతదేశానికి వ‌చ్చేస్తాడు. అదే స‌మ‌యంలో హైద‌రాబాద్‌లోని సౌంద‌ర్య తండ్రి మున‌స్వామి ఆక్ర‌మాల‌కు అడ్డుప‌డుతుంటాడు. మున‌స్వామికి వ్య‌తిరేకంగా కొన్ని సాక్ష్యాల‌ను సేక‌రిస్తుంటాడు. మున‌స్వామి త‌మ్ముడు వీరాస్వామి(ర‌వికిష‌న్‌) సౌంద‌ర్య‌ను చంపేయాల‌నుకుంటాడు. కానీ ప్ర‌కృతి కార‌ణంగా చ‌నిపోతాడు. దానికి ప‌రోక్షంగా విశ్వ కార‌ణ‌మ‌వుతాడు. అలాగే మున‌స్వామి ఇద్ద‌రు త‌మ్ముళ్లు కూడా విశ్వ చేతిలోనే చ‌స్తారు. అస‌లు మున‌స్వామి సోదరుపలై ప్ర‌కృతి ఎందుకు కోపం తెచ్చుకుంటుంది? చివ‌ర‌కు మున‌స్వామి ప‌రిస్థితేంటి? అనేది మిగిలిన కథ
నిట్టల శ్రీరామమూర్తి
నిట్టల శ్రీరామమూర్తి రంగస్థల, సినీ, టీవి నటుడు. 2014లో తెలుగు విశ్వవిద్యాలయం నుండి ఉత్తమ నటుడిగా కీర్తి పురస్కారం అందుకున్నాడు.
శ్రీరామమూర్తి 1946, నవంబర్ 10న బ్రహ్మానందం, అన్నపూర్ణ దంపతులకు జోగులాంబ గద్వాల జిల్లాలోని గద్వాల్ లో జన్మించాడు.
1967లో ఆర్.టి.సి.లో జూనియర్ అసిస్టెంట్ ఉద్యోగంలో చేరాడు.
4వ తరగతిలో అర్జునుడు పాత్రతో రంగస్థలంపై అడుగుపెట్టాడు.
ముళ్ళపూడి శ్రీరామమూర్తి
ముళ్ళపూడి శ్రీరామమూర్తి పేరుగాంచిన మృదంగ విద్వాంసుడు.
శ్రీరామమూర్తి తూర్పు గోదావరి జిల్లా, పెద్దాపురంలో జన్మించాడు. ఇతని తండ్రి ముళ్ళపూడి లక్ష్మణరావు, తాత వడలి వెంకటనారాయణ, ముత్తాత వడలి చంద్రయ్యలు కూడా మృదంగ విద్వాంసులుగా ప్రసిద్ధి చెందినవారు. ఇతనికి వంశపారంపర్యంగా మృదంగ విద్య అబ్బింది. ఇతనికి చిన్నతనంలోనే మాతృవియోగం కలిగితే తండ్రి విరక్తితో పెద్దాపురం విడిచిపెట్టి విజయనగరం వెళ్లి అక్కడ స్థిరపడ్డాడు. అక్కడ అతను 1955 నుండి తండ్రి వద్ద మృదంగ విద్యను అభ్యసించడం మొదలు పెట్టాడు. ఆ సమయంలో నౌడూరు వెంకట్రావు, కాట్రావులపల్లి వీరభద్రరావు, ధర్మాల వెంకటేశ్వరరావు, వంకాయల నరసింహమూర్తి, ముళ్ళపూడి సూర్యనారాయణ తదితరులు ఇతని సహాధ్యాయులు. ఇతడు ఒక సంవత్సరంలోనే సాధన చేసి 1956లో కాకినాడలో జరిగిన సంగీత పోటీలలో పాల్గొని ప్రథమ బహుమతి పొందాడు. తరువాత ఇతడు విజయనగరం మహారాజా సంగీత కళాశాలలో కోటిపల్లి గున్నయ్య వద్ద వయొలిన్ నేర్చుకున్నాడు. ఇతడు మృదంగం, వయొలిన్ రెండూ సాధన చేస్తూ 1963లో జరిగిన అఖిల భారత సంగీత పోటీలలో ద్వితీయ స్థానం సంపాదించుకుని అప్పటి రాష్ట్రపతి సర్వేపల్లి రాధాకృష్ణన్ చేతుల మీదుగా సత్కరించబడ్డాడు. ఇతడు ప్రముఖ సంగీత కళాకారులు పాల్గాట్ మణి అయ్యర్, కోలంకి వెంకటరాజు, తిరుపతి రామానుజ సూరి, మహదేవ రాధాకృష్ణరాజు, దండమూడి రామమోహనరావు, వి.కమలాకరరావు, ధర్మాల రామమూర్తి మొదలైన వారి కచేరీలకు మృదంగ సహకారం అందించాడు. ఇతడు విశాఖపట్నం, అనకాపల్లి, కాకినాడ, తుని, రాజమండ్రి, భీమవరం, నరసాపురం, విజయవాడ, మద్రాసు, ఢిల్లీ, ఖరగ్‌పూరు, భువనేశ్వరం, విజయనగరం, బొబ్బిలి, సాలూరు, పార్వతీపురం మొదలైన చోట్ల జరిగిన అనేక సంగీత కార్యక్రమాలకు మృదంగం వాయించాడు.
అతను జూలై 12, 2014న తన 71వ యేట మరణించాడు. అతనికి భార్య ఇద్దరు కుమారులున్నారు.
చిక్కడపల్లి
చిక్కడపల్లి తెలంగాణ రాష్ట్ర రాజధాని హైదరాబాదులోని ఒక ప్రాంతం. హైదరాబాదులోని వ్యాపార కేంద్రాలలో ఒకటైన ఈ చిక్కడపల్లికి ముషీరాబాద్, అశోక్ నగర్, నారాయణగూడ, బాగ్ లింగంపల్లి మొదలైనవి పరిసర ప్రాంతాలుగా ఉన్నాయి.
లోతట్టు ప్రాంతంలో ఉన్న చిక్కడపల్లికి వివిధ ప్రాంతాలనుండి నీరు చేరడంవల్ల ఈ ప్రాంతమంతా బురదగా మారేది. అలా చిక్కడ్ (బురద), పల్లి (స్థలం) అన్న పదాలతో చిక్కడపల్లి వచ్చిందని కొందరు స్థానికుల అభిప్రాయం కాగా, చీకటిపల్లి అనివున్న పేరు చిక్కడపల్లిగా మారిందని మరికొందరి స్థానికుల అభిప్రాయం.
ఇక్కడవున్న శ్రీవెంకటేశ్వరస్వామి ఆలయం, శ్రీఆంజనేయస్వామి ఆలయంలు ప్రాముఖ్యతను కలిగివున్నాయి. శ్రీవెంకటేశ్వరస్వామి ఆలయంలో వైకుంఠ ఏకాదశి ఉత్సవాలు వైభవంగా జరుగుతాయి.
భక్తి గాయకుడు ఎం.ఎస్.రామారావు ఇక్కడ నివసించేవారు, ఆయన పేరుమీద ఒక వీధికి సుందర కాండ ఎం.ఎస్.రామారావు లైను అని నామకరణం చేశారు. ఈ ప్రాంతంలోవున్న త్యాగరాయ గానసభలో నిత్యం సాంస్కృతిక, సాహిత్య, కళలకు సంబంధించిన కార్యక్రమాలు జరుగుతుంటాయి.
ఇక్కడవున్న సిటీ సెంట్రల్ లైబ్రరీకి ప్రతిరోజు ఎంతోమంది పాఠకులు, విద్యార్థులు వచ్చి చదువుకుంటారు. 2017 నవంబర్ 21న తెలంగాణ రాష్ట్ర ఐటీ, పురపాలక శాఖ మంత్రి కల్వకుంట్ల తారక రామారావు, హోంమంత్రి నాయిని నర్సింహారెడ్డి, బీజేపీ ఎమ్మెల్యేలు బంగారు లక్ష్మణ్, కిషన్‌రెడ్డి, మేయర్ బొంతు రామ్మోహన్ ఈ గ్రంథాలయాన్ని సందర్శించి, గ్రంథాలయ అభివృద్ధికి రూ. 5 కోట్లు కేటాయిస్తామని, ఆ నిధులతో ఆధునిక డిజిటల్ లైబ్రరీని మరియు స్కిల్ డెవలప్మెంట్ సెంటర్ నెలకొల్పుతామన్నారు.
డే ఫర్ నైట్
డే ఫర్ నైట్ 1973లో విడుదలైన ఫ్రెంచ్ చిత్రం. ఫ్రాంకోయిస్ ట్రఫ్ఫట్ దర్శకత్వం వహించిన ఈ చిత్రంలో జాక్వెలిన్ బిస్సేట్, వేలెంటినా కోర్టీస్, డానీ, అలెగ్జాండ్రా స్టీవర్ట్, జీన్-పియరీ అమోంట్, జీన్ చాంపియన్, జీన్-పియరీ లియాడ్, ఫ్రాంకోయిస్ ట్రఫ్ఫట్ తదితరులు నటించారు.
ఆంగ్ల వివాహిత తన ఫ్రెంచ్ భర్త యొక్క తండ్రితో పారిపోయే కథతో రూపొందించబడిన ఈ చిత్రంలో సినిమా చిత్రీకరణ జరుగుతున్నప్పుడు షూటింగ్ లొకేషన్లో వివిధ రకాల మనుషుల ప్రవర్తన ఎలా ఉంటుందో చూపించబడింది.
ఈ చిత్రం 1974లో ఉత్తమ విదేశీ భాషా చిత్ర విభాగంలో అకాడమీ అవార్డును మరియు ఉత్తమ చిత్ర విభాగంలో BAFTA అవార్డును గెలుచుకోవడమేకాకుండా ఉత్తమ సహాయ నటి (వేలెంటినా కోర్టీస్), ఉత్తమ దర్శకుడు (ఫ్రాంకోయిస్ ట్రఫ్ఫట్) విభాగాల్లో అకాడమీ అవార్డులకు నామినేట్ చేయబడింది.